title: Roger Johansson (urheiluvaikuttaja)

text: Johansson on viiniseura Suomen Munsänkarna ry:n jäsen ja hän toimi yhdistyksen puheenjohtajana vuosina 2001-2004.


Tšekkiläis-slovakialainen taisteluosasto on yksi 18 Euroopan unionin taisteluosastosta. Taisteluosasto koostuu 2100 tšekkiläisestä ja 400 slovakialaisesta sotilaasta.


title: Tšekkiläis-slovakialainen taisteluosasto

text: Taisteluosasto pystyy siirtymään 6 000 kilometrin päähän kymmenen päivän kuluessa.


title: Tunteita

text: Tunteita on neljästä näytelmäelokuvasta koostuva suomalainen episodielokuva vuodelta 1965. Episodien ohjaajat ovat Kalevi Korte, Jaakko Talaskivi, Leena Salokangas (Saraste) ja Asko Tolonen. Käsikirjoitukset ovat tehneet Kortteen episodiin Anssi Mänttäri ja Salokankaan episodiin Jussi Lappi-Seppälä.


title: Tunteita

text: Episodit ovat ”Confiteor”, ”Liukastelua”, ”Toivo, rakkaus” ja ”Kristiina”. ”Kristiinan” nimiosassa on Kristiina Halkola ja miespääosassa ensimmäisessä elokuvaroolissaan Pekka Autiovuori. Molemmat olivat vielä teatterikoulussa.


title: Tunteita

text: Elokuva sai kokonaisuutena kriitikoilta kiitosta. Esimerkiksi Martti Savolle ("Kansan Uutiset") se oli vuoden 1965 ”kotimaisten uutuuksien joukossa miellyttävin tuttavuus”. Erikseen nostettiin esiin ”Kristiina”, jonka ammattinäyttelijät osasivat kriitikoiden mukaan työnsä, ja episodia pidettiin muutenkin ”ryhmän ylivoimaisesti valmeimpana työnä”, kuten Paula Talaskivi ("Helsingin Sanomat") kirjoitti.


title: Tunteita

text: Valtion elokuvapalkintolautakunnassa elokuvat luokiteltiin erillisiksi lyhytelokuviksi. Niistä ”Kristiina” sai 30 000 markan palkinnon. Pekka Autiovuori sai vuoden 1966 miespääosa-Jussin ja Risto Orko osittain "Tunteita"-elokuvan ansiosta tuottaja-Jussin uusien kasvojen esilletuomisesta. ”Kristiina” on esitetty televisiossa 1970 ja Länsi-Saksassa vuonna 1968 ZDF:n kanavalla. ”Kristiina” edusti vuonna 1966 Suomea Krakovan lyhytelokuvajuhlilla.


title: Suursalon häät

text: Suursalon häät on Konrad Tallrothin ohjaama mykkäelokuva vuodelta 1924. Ohjaaja-käsikirjoittaja Tallroth on kertonut saaneensa aiheen vuoden 1868 kuuluisista Härmän verihäistä, josta Ilmari Unho ohjasi 27 vuotta myöhemmin elokuvan "Härmästä poikia kymmenen".


title: Suursalon häät

text: Elokuvan teatteriensi-ilta oli 20. tammikuuta 1924 Helsingissä Bio-Biossa. Se oli Tallrothin viides ohjaustyö ja viimeinen Suomessa. Ruotsissa hän oli aiemmin vuonna 1916 ohjannut kahdeksan elokuvaa. Elokuvassa debytoivat valkokankaalla myöhemmin tunnetut koomikot Aku Korhonen sekä Kaarlo Kartio pienessä avustajantehtävässä.


title: Suursalon häät

text: Traagisessa tarinassa Eero lähtee vaimonsa kuoltua naapurikylään hääjuhliin. Puukkotappelussa loukkaantunut sulhanen löytyy juhlissa pensaikosta kuolleena Eero vierellään. Syytön Eero pakenee toiselle paikkakunnalle. Hän palaa kuitenkin kotiin ja antautuu vangiksi, mutta yllättäen pappi paljastaa, että todellinen syyllinen on tunnustanut tekonsa. Niin Eero vapautuu ja saa uuden vaimon, ja he elävät onnellisina.


title: Suursalon häät

text: Aikalaisarvioissa elokuva sai sekä kiitosta että kritiikkiä. "Sanalla sanoen: filmi on kaunis ja jännittävä, sitä katsoo mielenkiinnolla alusta loppuun", hehkutti Iltalehden arvioija nimimerkki K-i. Nimimerkki Pasp. (Uuno Hirvonen, Uusi Suomi) kirjoitti, että kaikkia mahdollisuuksia ei ollut hyödynnetty, "siksi filmiltä suurelta osaltaan puuttuu psykologista johdonmukaisuutta ja uskottavuutta". Olavi Paavolaisen arvio Ylioppilaslehdessä sisälsi sekä ruusuja että risuja, ja elokuva sai hänet epätoivoon: "liian huono kiitettäväksi, liian hyvä haukuttavaksi". Sen jälkeen hän ohjeistaa aikansa elokuvantekijöitä kertomalla, miten elokuvia tehdään: "Todellinen filmi ei ole mikään kuvasarja, jossa erikseen valokuvatut kohtaukset vain liitetään peräkkäin. – – Ennenkuin tämä puhtaasti teknillinen asia on opittu, ei meidän filmituotannollemme voi antaa taiteen nimeä.”


title: Dimitrov

text: Dimitrov, naisilla Dimitrova on slaavilainen sukunimi, joka on muun muassa seuraavilla henkilöillä:


title: Horthy

text: Horthy on unkarilainen sukunimi, joka on muun muassa seuraavilla henkilöillä:


title: Federici

text: Federici on muun muassa seuraavien henkilöiden sukunimi:


title: Ristimäki

text: Ristimäki on Suomessa sekä sukunimenä että paikannimissä esiintyvä erisnimi. Se voi viitata muiden muassa seuraaviin:


title: Hefemale

text: Hefemale on seksityön ja aikuisviihdeteollisuuden yhteydessä käytetty termi, jolla viitataan yleensä niihin transsukupuolisiin miehiin, jotka ovat korjanneet sukupuolensa naispuolisesta miespuoliseksi, mutta joilla on kehoa maskulinisoivista hormonaalisista ja kirurgisista korjaushoidoista huolimatta vielä jäljellä häpy. Transsukupuolisten keskuudessa termi koetaan yleisesti alentavana ja pejoratiivisena, sillä se esimerkiksi automaattisesti viittaisi henkilön työskentelevän seksityön tai aikuisviihdeteollisuuden parissa.


title: Uladzimir Karatkevitš

text: Uladzimir Karatkevitš (, ; 26. marraskuuta 1930 Orša, Valko-Venäjän SNT – 25. heinäkuuta 1984 Minsk, Valko-Venäjän SNT) oli valkovenäläinen, valkovenäjän kielellä kirjoittanut ja maassaan runsaasti palkittu kirjailija.


title: WWE SmackDown! Shut Your Mouth

text: WWE SmackDown! Shut Your Mouth on Yuke'sin kehittämä ja THQ:n julkaisema urheilupeli/tappelupeli. Peli on julkaistu vuonna 2002 PlayStation 2 -konsolille.


title: Punalakkikutoja

text: Punalakkikutoja ("Malimbus coronatus") on kutojien heimoon kuuluva varpuslintu.


title: Punalakkikutoja

text: Punalakkikutojaa tavataan Afrikan keskiosissa. Lajin ei uskota olevan vaarassa, ja se on luokiteltu elinvoimaiseksi.


title: Harsukutoja

text: Harsukutoja ("Malimbus cassini") on kutojien heimoon kuuluva varpuslintu.


title: Harsukutoja

text: Harsukutojaa tavataan Afrikan keskiosissa. Sen on kuvattu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi.


title: Liekkikutoja

text: Liekkikutoja ("Malimbus racheliae") on kutojien heimoon kuuluva varpuslintu.


title: Liekkikutoja

text: Liekkikutojaa tavataan Kamerunissa, Päiväntasaajan Guineassa, Gabonissa ja Nigeriassa. Lajin ei uskota olevan vaarassa, ja se on luokiteltu elinvoimaiseksi.


title: Punahuivikutoja

text: Punahuivikutoja ("Malimbus scutatus") on kutojien heimoon kuuluva varpuslintu.


title: Punahuivikutoja

text: Punahuivikutojaa tavataan Länsi-Afrikan eteläosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Punaliivikutoja

text: Punaliivikutoja ("Malimbus ibadanensis") on kutojien heimoon kuuluva varpuslintu.


title: Punaliivikutoja

text: Punaliivikutojaa tavataan pienellä alueella Nigerian lounaisosissa. Sen kannaksi arvioidaan 930–2 900 aikuista yksilöä. Laji on vähenemässä metsien hakkuiden vuoksi, ja se on luokiteltu erittäin uhanalaiseksi.


title: Punarintakutoja

text: Punarintakutoja ("Malimbus nitens") on kutojien heimoon kuuluva varpuslintu.


title: Punarintakutoja

text: Punarintakutojaa tavataan Afrikan länsi- ja keskiosissa. Sen on kuvattu olevan pääasiassa yleinen, ja sen kannankehitys on vakaa. Laji on luokiteltu elinvoimaiseksi.


title: Punamyssykutoja

text: Punamyssykutoja ("Malimbus rubricollis") on kutojien heimoon kuuluva varpuslintu.


title: Punamyssykutoja

text: Punamyssykutojaa tavataan Afrikan länsi- ja keskiosissa. Sen ei uskota olevan vaarassa, ja laji on luokiteltu elinvoimaiseksi.


title: Punavatsakutoja

text: Punavatsakutoja ("Malimbus erythrogaster") on kutojien heimoon kuuluva varpuslintu.


title: Punavatsakutoja

text: Punavatsakutojaa tavataan Afrikan keskiosissa. Sen ei uskota olevan vaarassa, ja laji on luokiteltu elinvoimaiseksi.


title: Punatöyhtökutoja

text: Punatöyhtökutoja ("Malimbus malimbicus") on kutojien heimoon kuuluva varpuslintu.


title: Punatöyhtökutoja

text: Punatöyhtökutojaa tavataan Länsi- ja Keski-Afrikassa. Lajin ei uskota olevan vaarassa ja se on luokiteltu elinvoimaiseksi.


title: Finabel

text: Finabel on eurooppalainen organisaatio, jonka tehtävänä on parantaa Euroopan unionin jäsenmaiden maavoimien yhteensopivuutta ja yhteistyötä. Finabel on perustettu lokakuussa 1953, perustajavaltioina Ranska, Italia, Alankomaat, Belgia sekä Luxemburg. Kaikki perustajamaat kuuluivat myös Natoon ja Länsi-Euroopan unioniin. Nykyisin Finabeliin kuuluu 22 jäsenmaata.


title: Finabel

text: Finabel tuottaa myös ohjeita ja ohjekokoelmia, joissa yhdistyy jäsenmaiden kanta käytännön toimiin.


title: Finabel

text: Finabelin jäsenvaltiot ja niiden liittymisvuosi:


title: Joerg Stadler

text: Joerg Stadler on saksalainen näyttelijä. Hänen tunnetuin roolinsa on ”Höyrylaiva-Ville” elokuvasta Pelastakaa sotamies Ryan.


title: Joerg Stadler

text: Muita elokuvia, joissa hän on näytellyt ovat muun muassa Ikuisesti sinun, Hotel Splendide, Spy Game, Revolver, Nuori Hannibal ja Harry Potter ja puoliverinen prinssi.


title: Garnieriitti

text: Garnieriitti (Ni,Mg)SiO(OH)) on silikaattimineraali, jota muodostuu nikkelisulfidien muunnoksen tuloksena. Kiteet ovat yleensä litteitä ja kidejärjestelmä on monokliininen. Itse mineraalin väri on vihreä ja viiru on vaaleanvihreä. Garnieriitti on läpinäkyvä tai läpikuultava ja sillä voi olla rasvan- tai vahankiilto. Kovuus on Mohsin kovuusasteikolla 2–4. Sitä esiintyy tuliperäisissä kivissä.


title: Procreating an Apocalypse

text: Procreating an Apocalypse on yhdysvaltalaisen death metal -yhtyeen Inherit Diseasen esikoisalbumi. Se julkaistiin vuonna 2006 levymerkillä Unique Leader Records.


title: Veltins-EisArena Winterberg

text: Veltins-EisArena Winterberg (ennen vuotta 2015 Bobbahn Winterberg Hochsauerland) on kelkkailurata Kappe-vuorella Winterbergissä Nordrhein-Westfalenin osavaltiossa Saksassa.


title: Veltins-EisArena Winterberg

text: 19. maaliskuuta 1910 perustettiin Sauerländischer Bobsleigh- und Automobilclub von Hessen und Westfalen e.V. -rattikelkkailuseura (nykyisin Bob- und Schlittensportclub Sauerland Winterberg e.V.), jonka tarkoituksena oli järjestää rattikelkkailukilpailuja. Talvella 1910–1911 seura järjesti Winterbergissä Kappe-vuorelle jäädytetyllä luonnonjääradalla ensimmäiset rattikelkkailukilpailut Winterbergissä. Seuran laajentuessa vuonna 1911 rakennettiin Seurantalo Kappe-vuoren päälle, nimeltään Bobhaus. Bobhaus toimi myöhemmin rinneravintolana ennen kuin se tuhoutui tulipalossa. Talvella 1965 luonnonjäärata jäädytettiin viimeisen kerran.


title: Veltins-EisArena Winterberg

text: Maailman neljäs keinotekoinen kelkkailurata avattiin Winterbergiin Kappe-vuorelle 10. joulukuuta 1977. Vuonna 1986 remontoitiin radan alkuosaa ja rakennettiin uusi 180-asteinen mutka (14) ennen maalia, jotta jarrutusalue on ylämäkeen. Vuonna 2000 radalla järjestettiin kautta aikain ensimmäiset naisten rattikelkkailun maailmanmestaruuskilpailut.


title: Veltins-EisArena Winterberg

text: Vuonna 2004 rakennettiin uusi lähtötalo 2 ohjaskelkkailun pareille ja junioreille. Vuosina 2005–2006 koko rata-alue jälleenrakennettiin. Vanha lähtötalo 1 purettiin ja tilalle rakennettiin kokonaan uusi lähtötalo, jonka alakertaan siirtyi myös naisten ohjaskelkkailun lähtöpaikka. Lähtötaloon rakennettiin urheilijoiden käyttöön lämmittelyalue. Remontin kokonaisinvestointi oli 3,1 miljoonaa euroa.


title: Visceral Transcendence

text: Visceral Transcendence on yhdysvaltalaisen death metal -yhtyeen Inherit Disease toinen studioalbumi. Se julkaistiin vuonna 2010 levymerkillä Unique Leader Records.


title: Krokoiitti

text: Krokoiitti (PbCrO) on kromaatteihin kuuluva mineraali, joka on luonnon lyijykromaatti ja siitä käytetään myös nimeä punalyijymalmi. Kiteet ovat prismamaisia ja pitkulaisia. Itse mineraalin väri vaihtelee keltaisesta punaiseen ja viiru on keltaoranssi. Mineraali on läpinäkyvä ja kiilto on lasin- tai timantinkiilto. Kovuus on Mohsin kovuusasteikolla 2,5-3. Kidejärjestelmä on monokliininen. Sitä esiintyy samoissa paikoissa wulfeniitin, pyromorfiitin ja vanadiniitin kanssa. Sitä löytyy hapekkaista ja hydrotermisistä juonista.


title: Portraits of Inhuman Abominations

text: Portraits of Inhuman Abominations on italialaisen death metal -yhtyeen Vomit the Soulin esikoisalbumi. Se julkaistiin vuonna 2005 levymerkillä Comatose Music.


title: Apostles of Inexpression

text: Apostles of Inexpression on italialaisen death metal -yhtyeen Vomit the Soulin toinen studioalbumi. Se julkaistiin vuonna 2009 levymerkillä Unique Leader Records.


title: Madagaskarinkutoja

text: Madagaskarinkutoja ("Foudia madagascariensis") on kutojien heimoon kuuluva varpuslintu.


title: Madagaskarinkutoja

text: Madagaskarinkutojaa tavataan luonnonvaraisena kotoperäisenä Madagaskarissa. Lajia on kuvattu hyvin yleiseksi, ja sen kannankehitys on vakaa. Se on luokiteltu elinvoimaiseksi.


title: Maskareenienkutoja

text: Maskareenienkutoja ("Foudia eminentissima") on kutojien heimoon kuuluva varpuslintu.


title: Maskareenienkutoja

text: Maskareenienkutojaa tavataan Komoreilla, Mayottella ja Seychelleillä. Lajin populaation on arvioitu olevan 20 000–49 999 yksilöä. Sen kannankehitys on vakaa, ja laji on luokiteltu elinvoimaiseksi.


title: Madagaskarinmetsäkutoja

text: Madagaskarinmetsäkutoja ("Foudia omissa") on kutojien heimoon kuuluva varpuslintu.


title: Madagaskarinmetsäkutoja

text: Madagaskarinmetsäkutojaa tavataan kotoperäisenä Madagaskarissa. Lajia on kuvattu melko yleiseksi, ja se on luokiteltu elinvoimaiseksi.


title: Raymond Sawada

text: Raymond Masao Sawada (s. 19. helmikuuta 1985 Richmond, Brittiläinen Kolumbia, Kanada) on kanadalainen jääkiekkoilija, joka pelaa ALIH-joukkue Oji Eaglesissa. Hän on pelityyliltään voimahyökkääjä, joka laukoo oikealta.


title: Raymond Sawada

text: Sawada pelasi BCHL-juniorisarjaa Nanaimo Clippersissa ja hänet valittiin kauden päätteeksi sarjan Coastal Conferencen () parhaaksi tulokkaaksi. Dallas Stars varasi Sawadan toisella kierroksella 52. pelaajana . Vuodet 2004–2008 hän kävi Cornellin yliopistoa, jossa Sawada voitti ECAC:n mestaruuden tulokaskautensa 2004–2005 päätteeksi. Kaudella 2006–2007 hän oli joukkueen toiseksi paras maalintekijä ja kolmanneksi paras pistemies tehoilla 10+11=21. Viimeisellä yliopistokaudellaan 2007–2008 Sawada toimi Cornellin kapteenina. Hän kuuluu yliopiston Quill and Dagger -yhteisöön. Sawada teki viimeisen yliopistovuotensa päätteeksi, maaliskuussa 2008 kaksivuotisen tulokassopimuksen Dallas Starsin kanssa ja liittyi jo pelasi jo samana keväänä AHL-joukkue Iowa Starsin vahvuudessa.


title: Raymond Sawada

text: Kauden 2008–2009 Sawada pelasi suurimmaksi osaksi Dallas Starsin uudessa farmijoukkue Manitoba Moosessa, jossa tulokaskausi toi 52 runkosarjaottelussa tehot 6+15=21 sekä 22 playoff-ottelussa tehot 4+4=8. Hän eteni joukkueen kanssa Calder Cup-finaaleihin saakka, mutta ne päättyivät kuitenkin Hershey Bearsin 4-2-otteluvoittoon. Sawada debytoi kauden aikana myös NHL:ssä, jossa hän teki viidessä ottelussa yhden maalin. Sawada teki NHL-debyyttinsä 24-vuotissyntymäpäivänään 19. helmikuuta 2009 Edmonton Oilersia vastaan ja onnistui tekemään siinä myös NHL-uransa toistaiseksi ainoan maalin.


title: Raymond Sawada

text: Kaudeksi 2009–2010 Dallasin farmijoukkueeksi vaihtui Texas Stars, jossa Sawada vietti suurimman osan kaudestaan. Hän eteni joukkueensa kanssa jälleen Calder Cup -finaaleihin, jotka Bears kuitenkin voitti taas otteluvoitoin 4–2. NHL-otteluita Sawada pelasi kauden aikana taas viisi. Heinäkuussa 2010 hän teki vuoden mittaisen ja kaksisuuntaisen jatkosopimuksen Dallas Starsin kanssa.


title: Raymond Sawada

text: Kaudella 2010–2011 Sawada pelasi Starsissa yhden NHL-ottelun 3. helmikuuta 2011. Se päättyi kuitenkin nenä- ja olkapäävammaan, kun Boston Bruinsin Daniel Paille taklasi häntä pimeästä kulmasta päähän. Paille sai tilanteesta ottelurangaistuksen ja sittemmin neljän ottelun pelikiellon. Sawada teki AHL:ssä kauden aikana yhden kauden piste-ennätyksensä tehtyään 57 runkosarjaottelussa tehot 11+18=29. Heinäkuussa 2011 hän teki taas vuoden mittaisen ja kaksisuuntaisen jatkosopimuksen Starsin kanssa. Sawada pelasi kauden 2011–2012 kokonaan AHL:ssä. Maaliskuussa 2012 hänen AHL-joukkueekseen vaihtui St. John’s IceCaps, josta Texas Stars sai vaihtokaupassa Shawn Wellerin. Elokuussa 2012 Sawada teki vuoden mittaisen jatkosopimuksen IceCapsin kanssa.


title: Raymond Sawada

text: Kaudella 2012–2013 sawada sivusi AHL:n yhden kauden piste-ennätystään tehoilla 13+16=29. Hän teki liigan yhden kauden maaliennätyksensä ja oli IceCapsin kolmanneksi paras maalintekijä. Lokakuussa 2013 Sawada siirtyi vapaana agenttina ECHL-joukkue Colorado Eaglesin riveihin. Joulukuussa hän siirtyi loppukauden 2013–2014 kattavalla sopimuksella SM-liigajoukkue Tapparaan. Sawada täytti paikkansa fyysisenä hyökkääjänä, mutta hän ei kuitenkaan mahtunut kevään 2014 pudotuspeleissä Tapparan kokoonpanoon kuin yhdessä ottelussa. Sawada voitti kauden päätteeksi SM-hopeaa.


title: Raymond Sawada

text: Sawada siirtyi kaudeksi 2014–2015 vuoden mittaisella sopimuksella Iso-Britannian EIHL-liigassa pelaavaan Belfast Giantsiin. Hän voitti joukkueen sisäisen piste- ja syöttöpörssin tehoilla 22+41=63. Sawada edusti Giantsia kauden aikana myös Continental Cupissa. Syyskuussa 2015 hän siirtyi loppukauden 2015–2016 kattavalla sopimuksella ALIH:n japanilaisjoukkue Oji Eaglesin riveihin.


title: Pjotr Sokolov

text: Pjotr Petrovitš Sokolov (; 28. joulukuuta 1890 – 11. toukokuuta 1971) oli venäläinen jalkapalloilija ja vakooja.


title: Pjotr Sokolov

text:
Sokolov kilpaili vuoden 1912 kesäolympialaisissa Venäjän jalkapallojoukkueessa. Hän voitti Venäjän mestaruuden jalkapallossa Pietarin Unitas-joukkueessa vuonna 1912. Ensimmäisen maailmansodan aikana Sokolov kävi Pietarhovin koulun, josta hän valmistui vuonna 1917. Vuoden 1917 vallankumouksen jälkeen hän ei hyväksynyt Neuvostoliiton järjestelmää. Hänestä tuli kiihkeä monarkisti. Sokolov lähetettiin Suomeen, missä hän yritti kamppailla bolševikkien valtaa vastaan. Suomen valtiollisen poliisin mukaan hän toimi vuonna 1917 sotilaallisen tiedustelun alalla Tornio (Perämeren) alueella. Iso-Britannian tiedustelupalvelu palkkasi hänet vakoojaksi. Vuosina 1918-1922 hän työskenteli Britannian tiedustelupalvelun alaisena. Yhteistoimintaa johti kuuluisa Paul Dukes.
Hän asui alkaen 1919 Terijoella, jossa alueen toimintaa johti Nicholas Bunakov. Kronstadtin kapinan aikana maaliskuussa 1921 kuljetti jauhoja Terijoelta Kronstadtiin.


title: Pjotr Sokolov

text:
Vuodesta 1923 toimi Venäjän vastavakoilussa Suomessa. OGPU:n huomion herättänyt. Sokolov oli yksi ROVS:n aktiivisimmista jäsenistä Suomessa. Vuonna 1927, kun oikeudenkäynti 26. Anglo-Suomen vakoojia vastaan käynnistyi Leningradissa, Neuvostoliiton hallituksen pyynnöstä, Sokolovin oli pakko lähteä ja asettua Terijoen Perkjärvelle.
Vuoden 1930 lopussa hän meni Helsinkiin. Sokolov työskenteli tupakkatehdas Fennian kuormaajana. Sokolov oli Suomen viranomaisten tarkassa valvonnassa. Vuodesta 1936 Sokolovista tuli Suomen kansalainen.


title: Pjotr Sokolov

text: Talvisodan aikana Sokolov palveli kapteenina Suomen armeijan esikunnan propagandaosasto majuri Kalle Lehmuksen alaisuudessa. Päivittäin radiossa hän puhui "Suomen äänenä". Hän käsitteli ja luki raportteja etulinjaan. Muokattua vankien "North sana" sanomalehteä hän toimitti syyskuuhun 1944 asti. Sokolov vieraili toistuvasti sotavankileireillä Suomessa ja Karjalassa. Sokolov puolusti taistelua bolševismia vastaan ja osallistui henkilökunnan valintaan Neuvostoliittoa vastaan. Hänen peitenimiään olivat: "Kolberg", "Simolin" ja "Sokolovsky". Sokolov tietäen NKVD:n työtavat esimerkiksi Bazhanov, Boris G. entinen Stalinin henkilökohtainen sihteeri tapasi hänet Helsingissä ja yritti taivutella häntä yhteistyöhön Andrei Vlasovin liikkeessä, mutta hän ei suostunut.


title: Pjotr Sokolov

text: Toisen maailmansodan jälkeen Neuvostoliiton tiedustelupalvelu yritti vangita Sokolovin, mutta hän pystyi pakenemaan Ruotsiin. Suomen solmittua välirauhan syyskuussa 1944, Sokolov muutti salaa pohjoisen kautta Ruotsiin, Sokolov oli yksi etsittyjen joukossa SMERŠ:n ja Ždanovin valvontakomission luetteloissa. Hän asettui Enköpingiin, jossa hän työskenteli paikallisessa urheiluseurassa. Hänen vaimonsa oli ruotsalainen Yutte Salin. Avioliitosta syntyi kaksi poikaa. Sokolov kuoli vuonna 1971 aivokasvaimeen. Hänet on haudattu paikalliselle Pyhän Olavin hautausmaalle, nimellä Paul Sahlin.


title: Garbo (täsmennyssivu)

text: Garbo voi tarkoittaa ainakin seuraavia:


title: Ernst Zermelo

text: Ernst Friedrich Ferninand Zermelo (27. heinäkuuta 1871, Berliini – 21. toukokuuta 1953, Breisgau) oli saksalainen matemaatikko, jonka tunnetuin työ liittyi joukko-opin aksiomatisoinnin ja erityisesti hyvinjärjestysteoreeman kehittämiseen.


title: Frida Sjöblom

text: Frida Karolina Sjöblom (24. marraskuuta 1853 Hamina – 7. kesäkuuta 1937 Helsinki) oli suomalainen opettaja ja siveellisyystyön tekijä.


title: Frida Sjöblom

text: Sjöblomin vanhemmat olivat merikapteeni Henrik Sjöblom ja Anna Sofia Gestrin. Hän valmistui opettajaksi Helsingin suomalaisesta jatko-opistosta ja opiskeli ulkomailla kieliä ja pedagogiikkaa useaan otteeseen, osittain valtion stipendiaattina. Vuosina 1872–1892 hän toimi tyttö- ja yhteiskoulujen johtajattarena Haminassa ja Turussa ja 1892–1918 Helsingin ruotsalaisen tyttökoulun opettajana.


title: Frida Sjöblom

text: Sjöblom valittiin 1905 Suomen Valkonauhaliiton ja Helsingin Valkonauhayhdistyksen puheenjohtajaksi. Edellisessä tehtävässä hän toimi vuoteen 1918 ja jälkimmäisessä vuoteen 1926 saakka. Sjöblom toimitti liiton ruotsinkielistä aikakauslehteä "Hvita Bandet", samoin kuin lähetyslehtiä "Erämaan lähde" ja "Kallan i öknen". Vuonna 1912 hän julkaisi teoksen "Kylvöä: kokemuksia Helsingin Valkonauhan kuusivuotisena työkautena", ja jo 1907 oli ilmestynyt 24-sivuinen vihkonen "Ohjesääntöisen ammattihaureuden eli prostitutsionin kumoaminen".


title: André Schembri

text: André Schembri (s. 27. toukokuuta 1986 Pietà, Malta) on maltalainen jalkapalloilija, pelipaikaltaan hyökkäävä keskikenttäpelaaja. Hän on vuodesta 2014 edustanut Saksan toiseksi korkeimmalla sarjatasolla 2. Bundesliigassa pelaavaa FSV Frankfurtia. Schembri on pelannut Maltan maajoukkueessa 54 maaottelua ja tehnyt niissä kolme maalia. Jokaisen maaottelumaalinsa hän on tehnyt EM-kisojen 2008 karsinnoissa. Schembri on 178 senttimetriä pitkä. Hän on pelannut Saksan lisäksi muun muassa Itävallassa, Unkarissa ja Kreikassa.


title: Transfermarkt

text: Transfermarkt on maailmanlaajuinen jalkapallosivusto, jossa on tietoa jalkapallosta ympäri maailman. Siellä näytetään viimeaikaisten otteluiden tuloksia ja pelaajasiirtoja. Transfermarkt on saksan- ja englanninkielinen. Siellä on myös ns. pelaajakortti kaikkien joukkueiden pelaajista ja toimihenkilöistä.


title: Transfermarkt

text: Transfermarktilla on myös keskustelufoorumi, jossa voi keskustella jalkapallosta.


title: Klubi (savukemerkki)

text: Klubi oli turkulaisen P. C. Rettig & Co. -tupakkatehtaan savukemerkki, jonka alla myytiin useita erilaisia savukelaatuja vuodesta 1901 alkaen. Tunnetuimmat näistä olivat "Klubi 7" ja sen seuraaja "Klubi 77", niin sanotut ”pilli-Klubit” onttoine paperisine imukkeineen ja vihreävalkoisine kovine askeineen, jonka valkoista sisäkantta väitettiin kansan suussa käytettävän muistiinpanojen tekoon ja jopa talonpiirustusten suunnitteluun.


title: Klubi (savukemerkki)

text: 1800-luvun puolivälissä perustetulta Rettigin tupakkatehtaalta alkoivat etenkin helsinkiläiset asiakkaat vaatia 1900-luvun vaihteessa kevyempiä savukevaihtoehtoja. Ensimmäiset tuoteversiot "Klubi 1" (1901) ja "Klubi 2" (1902) eivät vielä nousseet suosioon Suomessa, joskin "Klubi 2" saavutti vientimenestystä Isossa-Britanniassa. Menestys alkoi "Klubi 7" -tuoteversiosta vuonna 1907. Parhaiten myyviä Klubi-savukeversioita 1910–1930-luvuilla olivat "Klubi 7:n" lisäksi "Klubi 17, Malta" ja "Matti", huolimatta siitä että yhä useampia numeroilla merkittyjä Klubi-savukkeita tuotiin markkinoille.


title: Klubi (savukemerkki)

text: Vuonna 1943 "Klubi 7" jouduttiin raaka-ainepulan vuoksi korvaamaan uudella versiolla "Klubi 77", josta sitten tuli kaikkien aikojen suosituin Klubi-savuke. Kovia kartonkiaskeja Klubi-savukkeille teki vuonna 1922 perustettu, Karjalan kannakselta vuonna 1939 Lappeenrantaan siirtynyt Raivolan Kotelotehdas Oy, parhaimmillaan 60 miljoonaa askia vuodessa.


title: Klubi (savukemerkki)

text: Klubi-savukkeita valmistettiin 1990-luvun puoliväliin saakka, jolloin esteeksi tulivat Euroopan unionin määräykset. Rettigin tuotantotekniikalla ei päästy niiden vaatimiin alhaisiin tervapitoisuuksiin. Vuonna 2003 Rettigin tupakkaliiketoiminnan ostanut ranskalais-espanjalainen Altadis yritti kuitenkin markkinoida uutta "Klubi 77" -savuketta modernisoidussa askissa, mutta nostalginen uutuustuote ei enää täyttänyt sille asetettuja odotuksia. Viime vuosien savukeversioita olivat ainakin kova-askiset "Klubi 22" ja "Filtteri-Klubi" sekä pehmeäaskinen "Klubi 27".


title: Epitaph (Necrophagistin albumi)

text: Epitaph on saksalaisen teknisen death metal -yhtyeen Necrophagistin toinen studioalbumi. Se julkaistiin vuonna 2004 levymerkillä Relapse Records.


title: Epitaph (Necrophagistin albumi)

text: Kaikki kappaleet sanoittanut Muhammed Suiçmez.


title: Wäinö Tammenoksa

text: Fredrik Wäinö Tammenoksa, vuoteen 1906 Ekqvist (6. toukokuuta 1870 Korpilahti – 19. elokuuta 1943 Lappeenranta) oli suomalainen insinööri ja vuorineuvos, joka teki elämäntyönsä kemianteollisuuden palveluksessa. Hänet muistetaan parhaiten Chymos Oy:n perustajana.


title: Wäinö Tammenoksa

text: Tammenoksan vanhemmat olivat maanviljelijä Frans Fredrik Ekqvist ja Fredrika Samulintytär. Sukunimi Ekqvist suomennettiin 1906, aluksi muodossa Tammioksa.


title: Wäinö Tammenoksa

text: Hänen isänsä viljeli maatilaa Laukaassa, jonne perhe oli muuttanut 1870-luvun alkupuolella suurten nälkävuosien jälkeen. Hän itse oli lapsuudestaan saakka kiinnostunut maanviljelystä, mutta hän ei kuitenkaan ryhtynyt maanviljelijäksi. Sen sijaan hänestä tuli merkittävä maatalouden kehittäjä.


title: Wäinö Tammenoksa

text: Hän kirjoitti ylioppilaaksi Jyväskylän lyseosta 1888 ja valmistui kemisti-insinööriksi Polyteknillisestä opistosta 1893. Hän lähti täydentämään opintojaan Saksaan ja sieltä palattuaan hän työskenteli Jämsänkosken selluloosatehtaalla, ensin vuoromestarina ja myöhemmin teknisenä johtajana vuoteen 1896. Tämän jälkeen hän teki opintomatkoja muun muassa Yhdysvaltoihin ja Saksaan.


title: Wäinö Tammenoksa

text: Suomessa ei 1800-luvun lopulla ollut kemian teollisuudeksi luonnehdittavaa tuotantoa joitakin saippua- ja luujauhotehtaita lukuun ottamatta. Ulkomailla hankkimiensa kokemusten perusteella Tammenoksasta tuli alan uranuurtaja. Hänellä oli läheiset suhteet alan tutkimuskenttään, minkä lisäksi hän teki myös itse tutkimustyötä. Tuloksia hyödynnettiin hänen johtamissaan tehtaissa.


title: Wäinö Tammenoksa

text: Hän oli erityisen kiinnostunut sähkötekniikan hyödyntämisestä kemian teollisuudessa. Ruotsalaisyhtiö Elektrokemiska Ab perusti 1897 Tainionkoskelle suomalaisen tytäryhtiön Finska Elektrokemiska Ab:n, jossa valmistettiin kaliumkloraattia ruotsalaisen patentin pohjalta. Ruotsalainen menetelmä osoittautui kuitenkin kalliiksi ja kannattamattomaksi. Tammenoksa ryhtyi kehittämään uusia elektrolyyttisiä valmistusmenetelmiä, jotka johtivat erinomaisiin tuloksiin ja otettiin välittömästi käyttöön.


title: Wäinö Tammenoksa

text: Tammenoksa teki koko työuransa pääasiallisesti Elektrokemiska Ab:ssä, aluksi isännöitsijänä ja teknisenä johtajana 1897–1922, toimitusjohtajana 1922–1930 ja hallituksen puheenjohtajana vuodesta 1930 kuolemaansa 1943 saakka. Hän oli perustamassa valtion rikkihappo- ja superfosfaattitehdasta (sittemmin Kemira). Tehtaan koneet ostettiin Saksasta, koska niitä oli sattumalta saatavissa. Tehtaan perustamispäätös tehtiin vasta sen jälkeen. Tammenoksa toimi yhtiön hallituksen puheenjohtajana sen perustamisesta 1920 vuoteen 1933 saakka.


title: Wäinö Tammenoksa

text: Hän oli aktiivisesti mukana myös toisen valtionyhtiön Outokummun kaivostoiminnassa. Yhtiön toiminta oli alkanut 1910, mutta kaivosten hyödyntäminen oli ollut heikkoa omistajien välisten erimielisyyksien takia. Yhtiöstä tuli valtion liikelaitos 1924. Tammenoksa toimi kiistojen sovittelijana ja Outokummun hallituksen puheenjohtajana 1925–1926.


title: Wäinö Tammenoksa

text: Hänen nimensä on jäänyt ehkä pysyvimmin teollisuuden historiaan perheyhtiö Chymos Oy:n perustajana. Hän perusti yhtiön Tainionkoskelle 1906 nimellä ’’Alkoholittomien Juomien Tehdas Chymos”. Tehtaan nimi saatiin kreikan kielen sanasta ’’khymos’’ (χυμός), joka tarkoittaa juomaa. Tammenoksa kehitti kotikeittiössään mehujen valmistusmenetelmiä ja markkinoi tuotteita mainostamalla. Sanomalehdissä julkaistiin runomuotoisia mainoksia, joiden tekstin hän oli itse sepittänyt. Hän hankki 1921 tehtaalle tontin Lappeenrannasta, jonne tehtaan koneet uitettiin pitkin Saimaata Tainionkoskelta. Tehdas aloitti toimintansa vuonna 1922 . Tammenoksa työskenteli yhtiön toimitusjohtajana 1906–1929. Tässä tehtävässä jatkoi hänen poikansa Jukka Tammenoksa, jonka johdolla Chymos kehittyi pienestä perheyhtiöstä mehu- ja säilyketeollisuuden suuryritykseksi.


title: Wäinö Tammenoksa

text: Wäinö Tammenoksa oli 1920-luvulla Kansallisen Kokoomuspuolueen johtohenkilöitä Lappeenrannassa. Hän osallistui myös kunnallispolitiikkaan Lappeenrannan kaupunginvaltuustossa 1925–1928, joista viimeisen vuoden puheenjohtajana. Hän oli myös aktiivisesti mukana alansa järjestötoiminnassa.


title: Wäinö Tammenoksa

text: Hän oli kemianteollisuuden asiantuntijana useissa valtion komiteoissa joko puheenjohtajana tai jäsenenä. Hän oli Kemistiklubin ja Suomalaisten Teknikkojen Seuran kunniajäsen.


title: Wäinö Tammenoksa

text: Hän sai vuorineuvoksen arvonimen 1924.


title: Inanimate Existence

text: Inanimate Existence on yhdysvaltalainen death metal -yhtye, joka perustettiin vuonna 2010 Santa Cruzissa, Kaliforniassa.


title: Inanimate Existence

text: Maaliskuussa 2012 yhtye solmi levytyssopimuksen Unique Leader Recordsin kanssa. Yhtyeen esikoisalbumi, "Liberation Through Hearing", julkaistiin heinäkuussa 2012.


title: Liberation Through Hearing

text: Liberation Through Hearing on yhdysvaltalaisen teknisen/brutaalin death metalin yhtyeen Inanimate Existencen esikoisalbumi. Se julkaistiin vuonna 2012 levymerkillä Unique Leader Records.


title: Liberation Through Hearing

text: Kappaleesta "Transcendent Absorption" kuvattiin musiikkivideo.


title: Christian Mickelsson

text: Christian Mickelsson (s. 13. kesäkuuta 1984) on ruotsalainen jääpalloilija. Hän edustaa Venäjän jääpalloliigassa pelaavaa Habarovskin SKA-Neftjanikia.


title: Christian Mickelsson

text: Mickelsson aloitti uransa kasvattajaseurassaan Edsbyns IF, jossa hän pelasi viisi Ruotsin pääsarjakautta. Seuraavina vuosina hän pelasi Edsbyn lisäksi myös Uppsalan IF Siriuksessa viisi kautta kuitenkin välillä myös kaksi kautta Edsbyssä., , Edsbyn kausilla Mickelsson saavutti kaikkiaan neljä Ruotsin mestaruutta.


title: Christian Mickelsson

text: Suurempi muutos Mickelssonin uralla tapahtui keväällä 2012, kun siirtyi Venäjän liigaan Kauko-idän joukkueen Habarovskin SKA-Neftjanikin kärkimieheksi.


title: Christian Mickelsson

text:
Mickelsson aloitti maaottelu-uransa syksyllä 2010. Kauden 2011 MM-kisoihin Mickelsson ei vielä
mahtunut, mutta seuraavissa MM-kisoissa hän oli joukkueessa voittamassa Ruotsille MM-kultaa.


title: Christian Mickelsson

text: Maajoukkueessa


title: Christian Mickelsson

text: Seurajoukkueissa


title: Giovanna Casolla

text: Giovanna Casolla on italialainen sopraano. Hänen rooleihinsa lukeutuvat Minnie, Turandot, Manon Lescaut, Santuzza, Tosca ja Maddalena di Coigny. Casolla on esiintynyt usein Bostonin ja Baltimoren oopperoiden kanssa. Casolla on syntyjään napolilainen, opiskeli San Pietron konservatoriossa (Majella) ja täydensi opintojaan Michele Lauron ja Walter Ferrarin kanssa. Virallisen debyyttinsä sopraano teki vuonna 1977. La Scalassa hän esiintyi ensi kertaa vuonna 1982 ja Metropolitan-oopperassa 1986.


title: Jouko Kankare

text: Jouko Juhani Kankare (s. 1940) on suomalainen kemisti ja Turun yliopiston emeritusprofessori. Hän oli vuodesta 1974 Turun yliopiston analyttisen kemian professori ja vuosina 1983–1986 Suomen Akatemian tutkijaprofessori. Hänen tutkimusalaansa ovat muun muassa sähkökemiaan ja luminesenssiin perustuva hivenanalyysimenetelmät ja tietojenkäsittelyn ja matemaattisten menetelmien sovellukset kemiassa. Hän on tutkimusryhmänsä kanssa kehitellyt sähköä johtavia muoveja.


title: Eero Kankkunen

text: Eero Edvard Kankkunen (1920 – 24. lokakuuta 2004) oli suomalainen lavastaja. Hän työskenteli vuodesta 1959 Tampereen Työväen Teatterissa. Hänen suunnitteluilleen on ominaista joustava, toimiva tilankäyttö ja näytelmän luonteen tarkka välittyminen.


title: Naantalin kaupungintalo

text: Naantalin kaupungintalo on Naantalin kaupungin keskeisin hallinto- ja edustusrakennus, joka sijaitsee Kantakaupungin kaupunginosassa torin laidalla, Naantalin kirkolta johtavan Puistotien päätteenä. Nykyinen kaupungintalo otettiin käyttöön heinäkuussa 1993.


title: Naantalin kaupungintalo

text: Naantalin kaupunki järjesti vuonna 1989–1990 yleisen suunnittelukilpailun uudesta kaupungintalosta. Suunnittelukilpailun voitti kesällä 1990 Ilkka Svärdin ehdotus "Kellopeli Appelsiini". Arkkitehteina toimivat Ilkka Svärd ja Pia Sopanen, rakentajana rakennusliike Hartela. Kaupungintalo valmistui heinäkuussa 1993 Naantalin 550-vuotisjuhliksi ja sen vihki sisäministeri Mauri Pekkarinen. Rakennuksen kivipinnat ovat mustanpuhuvat. Viidennessä kerroksessa on sauna ja edustustilat.


title: Naantalin kaupungintalo

text: Vuoden 1993 edeltänyt kaupungintalo toimi Naantalin Postin toisessa ja kolmannessa kerroksessa. Uuden kaupungintalon valmistuttua, toiseen kerrokseen tuli Naantalin kaupunginkirjaston pääkirjasto.


title: Naantalin kaupungintalo

text: Svärdin diplomityössä kaupungintaloa luonnehditaan seuraavasti:


title: Euphoric Defilement

text: Euphoric Defilement on yhdysvaltalainen brutaalin death metalin yhtye, joka perustettiin vuonna 2009 Los Angelesissa.


title: Euphoric Defilement

text: Toukokuussa 2011 yhtye solmi levytyssopimuksen Unique Leader Recordsin kanssa, ja aloitti ensimmäisen studioalbuminsa nauhoitukset syksyllä. Esikoisalbumi "Ascending to the Worms" julkaistiin 19. helmikuuta 2013.


title: Ascending to the Worms

text: Ascending to the Worms on yhdysvaltalaisen brutaalin death metal -yhtyeen Euphoric Defilementin esikoisalbumi. Se julkaistiin vuonna 2013 levymerkillä Unique Leader Records.


title: Ascending to the Worms

text: Kaikki kappaleet säveltänyt Euphoric Defilement sekä sanoittanut Andrew Villarreal.


title: The Kennedy Veil

text: The Kennedy Veil on yhdysvaltalainen brutaalin death metalin yhtye, joka perustettiin vuonna 2009 Sacramentossa, Kaliforniassa.


title: The Kennedy Veil

text: Yhtyeen esikoisalbumi, "The Sentence of Their Conqueror" julkaistiin omakustanteena toukokuussa 2011, minkä jälkeen yhtye solmi levytyssopimuksen Unique Leader Recordsin kanssa samana syksynä. The Kennedy Veil aloitti toisen studioalbuminsa nauhoitukset kesäkuussa 2013 tuottaja Nick Botelhon kanssa. Levy on määrä julkaista tammikuussa 2014.


title: Trinity of Falsehood

text: Trinity of Falsehood on yhdysvaltalaisen brutaalin death metalin yhtyeen The Kennedy Veilin toinen studioalbumi. Se julkaistiin tammikuussa 2014 levymerkillä Unique Leader Records.


title: Abd al-Kuri

text: Abd al-Kuri () on Sokotran saariryhmään kuuluva saari Arabianmerellä. Se kuuluu hallinnollisesti Jemeniin ja sijaitsee ryhmän pääsaaren Sokotran länsipuolella. Sen pinta-ala on 133 km², ja asukkaita siellä on noin 450. Saarella on hyvin vähän kasvillisuutta, ja se on hyvin eristyksissä. Laululintu "Passer hemileucus" on endeeminen ja vaarantunut laji.


title: Ivar Arosenius

text: Ivar Axel Henrik Arosenius (s. 8. lokakuuta 1878 - k. 2. tammikuuta 1909) oli ruotsalainen taiteilija, maalari ja lastenkirjailija.


title: Ivar Arosenius

text: Arosenius asui Älvängenissä. Aroseniuksen tunnetuin kuvakirja on "Kattresan" (Kissan reissu), jonka päähenkilö on hänen tyttärensä Lillan. Taiteilihjan kuvakieli on vaikuttanut muihin taiteilijoihin.


title: Soreption

text: Soreption on ruotsalainen teknisen death metalin yhtye, joka perustettiin vuonna 2005 Sundsvallissa.


title: Soreption

text: Yhtye on julkaissut yhden EP:n sekä studioalbumin. Lokakuussa 2013 yhtye solmi levytyssopimuksen yhdysvaltalaisen Unique Leader Recordsin kanssa. Toinen studioalbumi, "Engineering the Void" julkaistiin helmikuussa 2014.


title: Illuminate the Excessive

text: Illuminate the Excessive on ruotsalaisen teknisen death metal -yhtyeen Soreptionin EP-levy, joka julkaistiin omakustanteeta vuonna 2007.


title: Illuminate the Excessive

text: Vuonna 2008 Cube1 Records julkaisi EP:n uudelleen bonus-DVD:llä varustettuna.


title: Illuminate the Excessive

text: Kaikki kappaleet säveltänyt Anton Svedin ja Tony Westermark sekä sanoittanut Fredrik Söderberg.


title: Deterioration of Minds

text: Deterioration on Minds on ruotsalaisen teknisen death metal -yhtyeen Soreptionin esikoisalbumi. Se julkaistiin vuonna 2010 levymerkillä Ninetone Records.


title: Engineering the Void

text: Engineering the Void on ruotsalaisen teknistä death metalia soittavan Soreption-yhtyeen toinen studioalbumi. Se julkaistiin 18. helmikuuta 2014 levymerkillä Unique Leader Records.


title: E263

text: Lyhenne E263 tarkoittaa muun muassa seuraavaa:


title: Loputon Gehennan liekki

text: Loputon Gehennan liekki on Sami Kettusen ohjaama dokumenttielokuva, joka käsittelee suomalaista black metal -musiikkia. Se sai ensi-iltansa lokakuussa 2011 järjestetyllä Night Visions -kauhuelokuvafestivaalilla. Elokuvassa haastatellaan mm. Azazel-, Barathrum-, Beherit-, Clandestine Blaze-, Goatmoon- ja Satanic Warmaster -yhtyeiden jäseniä.


title: Loputon Gehennan liekki

text: Elokuva on kattava katsaus suomalaisen black metal -musiikin historiaan ja nykytilaan, jossa poraudutaan black metaliin elämäntapana alakulttuurin keskeisten vaikuttajien haastattelujen kautta. Dokumentti sisältää humoristisia elementtejä, ja jo elokuvan traileri sai ristiriitaisen vastaanoton black metal -piireistä.


title: Loputon Gehennan liekki

text: Loputon Gehennan liekki julkaistiin DVD:llä 29. tammikuuta 2014. Sen bonusmateriaalina on Kettusen ohjaama noise-dokumentti "Romua, ruisketta ja rutinaa".


title: Armed and Dangerous

text: Armed and Dangerous voi tarkoittaa ainakin seuraavia:


title: Liisa Kauppinen

text: Liisa Kauppinen (o.s. "Salokorpi", s. 12. toukokuuta 1939 Nurmo) on suomalainen järjestöneuvos, joka toimii kansainvälisesti kuurojen oikeuksien puolesta. Kauppiselle myönnettiin Yhdistyneiden kansakuntien ihmisoikeuspalkinto ensimmäisenä suomalaisena ihmisoikeuksien päivänä 10. joulukuuta 2013. Hän sai palkinnon kansainvälisestä kuurojen oikeuksien puolesta tehdystä elämäntyöstä.


title: Liisa Kauppinen

text: Kauppinen toimi vuosina 1995–2003 Kuurojen maailmanliiton (World Federation of the Deaf) puheenjohtajana ja vuosina 1976–2006 Kuurojen Liiton toiminnanjohtajana. Kauppinen on myös työskennellyt erilaisissa YK:n organisaatioissa kuten YK:n neuvonantotehtävissä vuosina 1995–2006 sekä Maailman terveysjärjestö WHO:ssa ja Unescossa.


title: Liisa Kauppinen

text: Kauppinen on saanut kunniatohtorin arvon kolmesti: vuonna 1998 yhdysvaltalaiselta Gallaudetin yliopistolta, vuonna 2004 Jyväskylän yliopistolta ja vuonna 2013 irlantilaiselta Trinity Collegelta.


title: Slovenian europarlamenttivaalit 2009

text: Vuoden 2009 europarlamenttivaalit järjestettiin Sloveniassa sunnuntaina 7. kesäkuuta 2009. Kyseessä oli toiset Sloveniassa järjestetyt europarlamenttivaalit. Sloveniasta valittiin europarlamenttiin seitsemän meppiä. Yhteensä parlamenttiin valittiin 736 meppiä 27 EU:n jäsenvaltiosta.


title: Slovenian europarlamenttivaalit 2009

text: Lissabonin sopimuksen astuttua voimaan Slovenia saattoi nimittää yhden mepin lisää.


title: Barbara

text: Barbara on naisen etunimi. Nimi johtuu kreikan kielen sanasta βάρβαρος (bárbaros), joka tarkoittaa "vierasta", "muukalaista". Samaa alkuperää on myös sana barbaari. Kristityissä maissa nimen monine erikielisine muunnelmineen on tehnyt varhaiskristillinen marttyyrineitsyt Pyhä Barbara.


title: Barbara

text: Suomessa nimi Barbara on Väestörekisterikeskuksen tietojen mukaan annettu 1800-luvun lopulta vuoden 2009 loppuun mennessä 812 tytölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Barbaran nimipäivä on 4. joulukuuta, Pyhän Barbaran perinteisenä muistopäivänä.


title: Barbara

text: Barbara on myös skolastikkojen antama nimi tunnetuimmalle loogisten syllogismien muodolle.


title: Seulojatar

text: Seulojatar on taiteilija Juho Rissasen öljyvärimaalaus, 145×92,5 cm, vuodelta 1908. Työ kuuluu Ateneumin taidemuseon kokoelmiin.


title: Seulojatar

text: "Seulojatar" on toteutettu harkitusti sommitellen. Siinä kirkas valo on pysähtynyt ajatuksissaan olevaan seulojattareen vanhasävyisesti kuin ylevöittäen hänet. Tumma tausta ja naisen jaloissa olevat heinät luovat arkisempaa kontrastia tähän näkymään. "Seulojatar"- maalauksen Rissanen maalasi Nilsiän Heikkilän talossa, jossa hän asui kaksi vuotta. Se oli iso maanviljelytila empire- tyylisine päärakennuksineen. Seulojattaren Rissanen oli toteuttanut melkein samanlaisena Työväen kalenterin- kansilehteen edellisenä vuonna 1907.


title: Seulojatar

text: Rissanen otti vuonna 1908 osaa Pariisin Syyssalongin näyttelyyn. Häneltä oli siellä esillä kolmetoista työtä "Seulojatar"-maalauksen ollessa yksi näistä. Ranskalaiset antoivat hänelle tunnustusta: hänet valittiin Pariisin Syyssalongin jäsenistöön yhdessä kahdeksan muun suomalaisen taiteilijan kanssa, joten hän sai jatkossa asettaa teoksia esille Syyssalonkiin ilman jyrytystä. Syyssalongin pääsihteeri antoi Rissasen töistä positiivisen arvion Art et Décoration- lehdessä, mutta toivoi jatkossa niissä olevan enemmän väriä. Muissa eurooppalaisissa lehdissä niitä ei myöskään varauksettomasti hyväksytty. Niitä pidettiin raskasliikkeisinä, väritykseltään himmeinä tai kovina. Svenska Dagbladetissa oli maininta "sosiaaliset sommitelmat", yksitoikkoisia, kuivia.


title: Seulojatar

text: 1900- luvun ensimmäisen vuosikymmenen lopulla Juho Rissanen oli profiloitunut suomalaisen työkansan kuvaajaksi. Rissanen oli tuolla vuosikymmenellä myös ainut Suomen johtavista taiteilijoista, jolle työnkuvaus oli aatteellinen ja taiteellinen työ. Se ei ollut kuitenkaan hänelle kansallinen ideologian kysymys kuin mitä se oli tuon ajan sivistyneistölle Suomessa. Hänelle italialaiset ja suomalaiset ihmiset kansankuvaajina olivat samanveroisia ja yhtä tärkeitä. Vuonna 1908 hän maalasi useita suuria työnkuvauksia. Näitä olivat "Seulojatar", "Lattianpesijät", "Nahankutojatar", "Karvarit (Nahkurit)" ja "Taikinanalustaja" sekä "Ruumiinpesijät" .


title: Espanjan NUTS-aluejako

text: Espanjan NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS1-tasolla Espanja jakaantuu seitsemään itsehallintoalueeseen, NUTS2-tasolla 19 alueeseen ja NUTS3-tason muodostavat 59 maakunnan tasoista yksikköä.


title: Espanjan NUTS-aluejako

text: NUTS-alueet on jaettu seuraavan taulukon mukaan:


title: Lloyd

text: Lloyd on alun perin walesilainen nimi, joka esiintyy sekä sukunimenä että miehen etunimenä. Tunnettuja Lloydeja ovat:


title: Torsanvuoren kalliomaalaus

text: Torsanvuoren eli Torsajärven kalliomaalaus sijaitsee Torsajärven rannalla Rautjärven kunnassa Etelä-Karjalassa. Kalliomaalauksen löysi Minna Kähtävä-Marttinen arkeologisen muinaisjäännösinventoinnin yhteydessä vuonna 1997.


title: Torsanvuoren kalliomaalaus

text: Maalattu kallio sijaitsee Torsajärven toisen puoliskon, Pien-Torsan, pohjoisrannalla olevan Torsanvuoren eteläkärjessä. Siellä pyöreämuotoinen kallio on hieman kovera ja antaa osittain suojaa kuluneille maalauksille. Kallion pinta on jääkauden jälkeen selvästi kulunut ja rapautunut.


title: Torsanvuoren kalliomaalaus

text: Maalausjälkiä esiintyy paikoin 2 metrin matkalla ja 1,7 metrin korkuisella alueella. Maalaukset ovat pahoin kuluneet. Voimakkain punaväriläiskä on kooltaan 45×20 senttimetriä eikä se muodosta tunnistettavaa kuviota. Sen vieressä on toinen punaväriläikkä, jota voi ajatella esittävän ihmishahmoa, joka seisoo kädet lanteillaan.


title: Torsanvuoren kalliomaalaus

text: Torsanvuorella on myös Uudenkaupungin rauhan rajamerkki, jonka viereen on kaiverrettu kallioon kaiverrus.


title: Jalkapallon Suomen Cup 2014

text: Jalkapallon Suomen Cup järjestettiin 60.kerran vuonna 2014. Siihen saivat osallistua kaikki Palloliiton jäsenseurojen aikuisten joukkueet, jotka osallistuivat liiton tai piirien viralliseen kilpailutoimintaan, paitsi JKKI-joukkueet. Cupiin ilmoittautui 152 joukkuetta. Mukana olivat kaikki Veikkausliigan ja Ykkösen joukkueet, 29 Kakkosen joukkuetta sekä 101 piirisarjojen joukkuetta (Kolmosen ja sitä alempien sarjatasojen). Europelipaikan määräytyminen cup-kilpailusta oli muuttunut viime kaudesta. Suomen mestarin voittaessa cupin finaalin häviäjä ei edellisvuosien tavoin saanut europelipaikkaa kaudelle 2015/16, vaan paikka meni sarjassa neljänneksi sijoittuneelle eli VPS:lle.


title: Jalkapallon Suomen Cup 2014

text: Suomen Palloliiton (SPL) Keski-Suomen piiri on tehnyt kilpailusta kokonaiskoosteen (kilpailun ensimmäiseltä kierrokselta seitsemänteen eli puolivälieräotteluihin asti). Tässä artikkelissa vertailut ja viittaukset tehdään kilpailun virallisella sivustolla esitettyihin tietoihin, ja havaittuihin virheellisyyksiin on yritetty etsiä korjauksia luotettavimmista lähteistä.


title: Jalkapallon Suomen Cup 2014

text: Kun ottelut ovat päättyneet rangaistuspotkukilpailuun, ottelutuloksissa on rp-merkintä. Kilpailun järjestäjä (SPL) ilmoittaa tuloksen tällöin a) joko jääkiekossa vakiintuneella tavalla voittomaalituloksena (rp-kilpailun voittajalle lisätään yksi maali varsinaisessa ottelussa tehtyihin maaleihin), b) rp-kilpailussa tehdyt maalit lasketaan mukaan varsinaisessa ottelussa tehtyihin maaleihin, tai c) jalkapallossa yleisesti vakiintuneella tavalla, jossa ensin rp-kilpailun tulos esitetään sellaisenaan ja sen jälkeen varsinaisen ottelun tulos (suluissa tai ei), esim. finaalin HJK-Inter rp. 5-3, 0-0. Tässä esitettävät tulokset ovat lähtöisin kilpailun viralliselta sivustolta. Jos on olemassa luotettava tieto siitä, mitä tuloksessa on esitetty, se on esitetty em. c)-tavalla.


title: Jalkapallon Suomen Cup 2014

text: 1. kierrokselta aloitti 70 Kolmosessa tai sitä alemmilla sarjatasoilla pelaavaa joukkuetta. Kierroksen otteluparit arvottiin 12. joulukuuta 2013. Alemmassa sarjassa pelaava joukkue sai kotiedun, mutta Nelonen ja sitä alemmat sarjatasot rinnastettiin samanarvoisiksi (kotietu määräytyi esitetysti 1. - 4. kierroksilla). Osa joukkueista arvottiin suoraan toiselle kierrokselle. Ottelut aloitettiin vuoden 2013 puolella ja pelattiin 29.12. - 8.2.


title: Jalkapallon Suomen Cup 2014

text: Tässä vaiheessa otteluissa pelataan 2x40 min, ja jos tilanne on 80 min jälkeen tasan, ottelu ratkaistaan rp-kilpailulla. Osallistuneiden joukkueiden sarjatasotiedot ovat lähteestä ilmoittautuneet , mutta osalla joukkueista sarjakaudelle 2014 sarjataso tuli eriksi, kuin mitä SPL:n lähteessä esitetään.


title: Jalkapallon Suomen Cup 2014

text: 2. kierrokselle osallistuivat edellisen kierroksen 35 voittajaa sekä 31 muuta Kolmosessa tai sitä alemmilla sarjatasoilla pelaavaa joukkuetta. Kierroksen otteluparit arvottiin 12. joulukuuta 2013, ja ottelut pelattiin 11.1. - 22.2.


title: Jalkapallon Suomen Cup 2014

text: Joukkueista vain 2. kierrokselle uusina tulleille on esitetty sarjatasot. Osallistuneiden joukkueiden sarjatasotiedot ovat lähteestä ilmoittautuneet, mutta osalla joukkueista sarjakaudelle 2014 sarjataso tuli eriksi, kuin mitä SPL:n lähteessä esitetään. FC Honka/A2- niminen joukkue on Kolmosessa (Hki-Uusimaa lohko 2) pelannut Honka/3.


title: Jalkapallon Suomen Cup 2014

text: 3. kierrokselle osallistuivat edellisen kierroksen 33 voittajaa, ja lisäksi mukaan tulivat Ykkösen ja Kakkosen joukkueet. 3. kierrokselle osallistunut joukkue KPV Akatemia pelasi 2 edellistä kierrosta nimellä KPV-j. Kierroksen otteluparit arvottiin 5.2., ja ottelut pelattiin välillä 19.2.–9.3.


title: Jalkapallon Suomen Cup 2014

text: 3. kierrokselle osallistuvat edellisen kierroksen voittajien lisäksi seuraavat joukkueet (TP-47:n osallistuminen oli luovuttaminen):


title: Jalkapallon Suomen Cup 2014

text: 4. kierrokselle osallistuivat edellisen kierroksen voittajien lisäksi ne neljä liigajoukkuetta, jotka jäivät vuoden 2014 liigacupissa alkulohkojensa viimeisiksi eli TPS, RoPS, FC Lahti ja Jaro. Kierros pelattiin 8.–22.3. välisenä aikana.


title: Jalkapallon Suomen Cup 2014

text: 5. kierrokselle osallistuivat edellisen kierroksen voittajien lisäksi vuoden 2014 liigacupin puolivälierissä hävinneet neljä liigajoukkuetta eli KuPS, FC Inter, FC Honka ja MyPa. Kierros pelattiin 22.3.–5.4. välisenä aikana. Kotietu arvottiin tällä ja 6:lla kierroksella sillä poikkeuksella, että Veikkausliigajoukkue sijoitettiin vierasjoukkueeksi, ellei vastaan arvottu toista Veikkausliigajoukkuetta.


title: Jalkapallon Suomen Cup 2014

text: HJK/Töölö - KuPS:n ottelutietojen lähde (paitsi yleisömäärätieto, joka on sanomalehdestä) on palloverkon ottelupöytäkirja. PS Kemi – TPS –ottelun tulos on esitetty tässä artikkelissa eri tavalla kuin tuloslähteessä. Kilpailun järjestäjän tuloslähteessä tulos on rp. 1-2, 1-1 (eli se on ilmoitettu ns. voittomaaliesitystapana). PS Kemi – TPS ottelutiedot selviävät otteluraporteista . Muiden otteluiden lähteet ks. lähteet linkit.


title: Jalkapallon Suomen Cup 2014

text: 6. kierroksella mukaan tulivat loput neljä liigajoukkuetta, eli liigacupin parhaiten menestyneet joukkueet. Kierroksen ottelut pelattiin 15.-17.4.


title: Jalkapallon Suomen Cup 2014

text: Puolivälierien otteluparit arvottiin 17.4.2014. Ottelut pelattiin 30.4.2014.


title: Jalkapallon Suomen Cup 2014

text: Loppuottelu pelattiin lauantaina 1.11. Helsingissä.


title: Jalkapallon Suomen Cup 2014

text: Joukkueiden ryhmitykset ja kapteenit (C) finaalissa olivat:


title: Jalkapallon Suomen Cup 2014

text: HJK: Doblas; Sorsa, Heikkinen, Baah, Lampi; Tainio C, Annan, Savage, Lod, Zeneli; Kandji.


title: Jalkapallon Suomen Cup 2014

text: Inter: Bahne; Aho, Hämäläinen, Lindström, Nyman, Lehtonen C; Ojala, Gruborovics, Onovo; Sirbiladze, Salminen.


title: Lattianpesijät

text:
Lattianpesijät on taiteilija Juho Rissasen öljyvärimaalaus, 160,5×110,5 cm, vuodelta 1908. Työ kuuluu Ateneumin taidemuseon kokoelmiin.
"Lattianpesijät" kuuluu Juho Rissasen vuoden 1908 suurehkoihin kansankuvaus töihin. Se maalattiin Nilsiässä Heikkilän talossa, todennäköisesti jo vuonna 1907. Rissanen asui Heikkilän isossa maalaistalossa kaikkiaan kaksi vuotta. Maalauksessa malleina ovat alushameisillaan nilsiäläiset Anna Kainulainen edessä ja Erikka Lipponen taempana. Noina aikoina maalaistuvissa oli maalaamattomat lattiat, jotka puhdistettiin vedellä ja hiekalla puhtaan valkoisiksi. Pesun jälkeen ne kuivattiin luutuilla. Isoissa tuvissa pesijöitä saattoi olla useita ja he kulkivat tällöin säännöllisenä rintamana tuvan laidasta laitaan. Juho Rissanen ikuisti lattianpesijät patsasmaisiksi vahvarakenteisiksi naisiksi. Heissä on sanottu olevan ikuista kuin vanhojen jumalattarien kiveen veistettyä olemusta.


title: Lattianpesijät

text: "Lattianpesijät" oli mukana Rissasen Pariisin Syyssalongin- töissä vuonna 1908. Täällä esittämiensä kolmentoista vesiväri- ja öljymaalauksen avulla Rissanen pääsi Syyssalongin jäsenistöön yhdessä kahdeksan muun suomalaistaiteilijan kanssa. Tämä toi hänellekin oikeuden asettaa sinne jatkossa töitä ilman juryä. Ulkolainen, eikä suomalainenkaan lehdistö ei kuitenkaan täysin ymmärtänyt Rissasen töitä tuona vuonna. Niitä mainittiin koviksi, raskasliikkeisiksi, karkean realistisiksi, symbolisia ihmishahmoja (ei liikkuvia) sisällään pitäviksi, yksitoikkoisiksi. Toisaalta kirjoitettiin, että niissä oli persoonallisuutta, suurta tyyliä, koskettavuutta, erään kirjoittajan mukaan niitä oli "lopulta vaikea saada mielestä pois". Syyssalongin pääsihteeri Etienne Avenard antoi näistä uusista teoksista positiivisen arvion, mutta toivoi silti lisää väriä taiteilijan seuraaviin töihin.


title: Lattianpesijät

text: Muita tuona vuonna Pariisin Syyssalongissa olleita Rissasen töitä olivat: "Ruumiinpesijät", "Seulojatar", "Rauta kaulassa", "Pajassa", "Lepäävä Seppä", kaksi "Paja"- tutkielmaa, "Sepän pää", kaksi henkilötutkielmaa Nilsiän alttaritaulumaalausta verten, "Kuppari" sekä tutkielma "Lapsuuden muisto". Rissanen oli ollut vuonna 1900 Pariisissa mukana Pariisin maailmannäyttelyssä Suomen paviljongissa viidellä teoksella sekä kansainvälisessä Grand Palais des Champs-Èlysèessä Venäjän osastossa. Maailmannäyttely oli ollut tuolloin Rissaselle menestys, jossa "hienostuneet ranskalaiset kilvan ihailivat nuorta Rissastamme" Eino Leinon mukaan. Nyt vuoden 1908- töistä kuului useammanlaisia lausuntoja.


title: Liigacup 2014

text: Liigacup 2014 on alkuvuodesta 2014 pelattu jalkapallokilpailu, johon osallistuvat Veikkausliigan 12 joukkuetta.


title: Liigacup 2014

text: Joukkueet jaettiin maantieteellisin perustein neljään kolmen joukkueen lohkoon, joissa kussakin pelattiin kaksinkertainen sarja siten, että kaikki joukkueet kohtasivat toisensa sekä kotona että vieraissa. Kaksi parasta kustakin lohkosta eteni puolivälieriin. Jatkoon päässeet joukkueet saivat aloittaa Suomen Cupissa 2014 muita joukkueita myöhemmältä kierrokselta. Alkulohkovaihe pelattiin 24. tammikuuta–2. maaliskuuta välisenä aikana.


title: Liigacup 2014

text:
Viisi maalia:
Neljä maalia:
Kolme maalia:


title: Liigacup 2014

text: Kaksi maalia:


title: Liigacup 2014

text:
Yksi maali:
Oma maali:


title: Madchild

text: Madchild (oikealta nimeltään Shane Bunting, s. 21. lokakuuta 1975) on kanadalainen Vancouverista kotoisin oleva hip hop -artisti. Hänen ensimmäinen sooloalbuminsa julkaistiin 1995 nimeltään "Clausterphobic EP". Vasta 2009 Madchild julkaisi uuden EP:n nimeltä "Madchild EP". Madchild kuuluu myös Swollen Members-yhtyeeseen rap-artisti Prevailin kanssa.


title: Madchild

text: Hän käytti 3 vuoden ajan OxyContin nimistä morfiinijohdannaista kipulääkettä huumaustarkoitukseen ja on väittänyt käyttäneensä 3 miljoonaa dollaria huumeisiin elämänsä rankimpina vuosina. Artisti on sittemmin raitistunut ja monet hänen sanoituksistaan kertovat päihderiippuvuuden raadollisuudesta ja sen voittamisen vaikeudesta.


title: Madchild

text: Vuonna 2011 häneltä evättiin pääsy Yhdysvaltoihin, koska viranomaiset luulivat tätä Helvetin Enkelit -moottoripyöräkerhon jäseneksi hänen tatuoitujen kasvojensa vuoksi. Bunting perusti itse BattleAxe Warriors ryhmittymän. Madchild on tehnyt yhteistyötä useiden eri rap-artistien kanssa, esimerkiksi Snak The Ripperin, Indeliblen sekä Yak Dollazin kanssa.


title: Madchild

text: Madchildin sanoituksissa ja visuaalisessa tyylissä yhdistellään usein mustan huumorin keinoin populaarikulttuurista ammentavia, usein fantasia ja kauhuvaikutteisia tekstejä arkipäivän ongelmista kertoviin tarinoihin. Artistille on muodostunut vuosien saatossa myös taustojen suhteen tunnusomainen äänimaailma, jossa yhdistyvät usein vaikutteet mm. 90-luvun hiphopista, elektronisesta musiikista ja vanhojen toiminta ja piirroselokuvien soundtrackeista.


title: Madchild

text: Madchild on taustaltaan puoliksi puolalainen.


title: Kakkosen kausi 2014

text: Kakkosen kausi 2014 oli Suomen jalkapallon kolmanneksi korkeimman sarjatason kausi. Kausi pelattiin neljässä 10 joukkueen lohkossa kolminkertaisena sarjana. Lohkojako suoritettiin 22. marraskuuta 2013 maantieteellisin perustein.


title: Kakkosen kausi 2014

text: Sarjasta nousi kaksi joukkuetta Ykköseen kaudelle 2015. Lohkovoittajat pelasivat pareittain kaksiosaiset nousukarsintafinaalit, joiden yhteistuloksilla kaksi voittajaa nousi Ykköseen. Karsinnan otteluparit arvottiin 27.9.2014. Jokaisen lohkon kaksi viimeiseksi jäänyttä joukkuetta sekä lisäksi huonoiten pelannut kahdeksanneksi sijoittunut joukkue putosivat Kolmoseen kaudeksi 2015. Kaikkiaan Kolmoseen putosi yhdeksän joukkuetta.


title: Kakkosen kausi 2014

text: Kaudella 2014 Kakkosessa pelasi 40 joukkuetta jaettuna neljään 10 joukkueen lohkoon. Kotkan Työväen Palloilijat ilmoitti 9.12.2013 luopuvansa sarjapaikastaan Kakkosessa, koska seura yhdistyi Ykkösessä pelaavan FC KooTeePeen kanssa FC KTP:ksi. KTP:n sarjapaikka siirtyi täydennysmenettelyssä Kultsu FC:lle.


title: Kakkosen kausi 2014

text:
21 maalia:
18 maalia:
16 maalia:
12 maalia:
40 maalia:
23 maalia:
13 maalia:
12 maalia:
11 maalia:


title: Kakkosen kausi 2014

text:
22 maalia:
14 maalia:
12 maalia:
11 maalia:
10 maalia:
22 maalia:
21 maalia:
14 maalia:
13 maalia:
11 maalia:
EIF Ykköseen yhteismaalein 6-4.


title: Kakkosen kausi 2014

text: PS Kemi Kings nousi Ykköseen yhteismaalein 4-0.


title: Kuppari (Juho Rissanen)

text: Kuppari on taiteilija Juho Rissasen vesivärityö vuodelta 1899. Kooltaan se on 53,5×42 cm ja se kuuluu Ateneumin taidemuseon kokoelmiin.


title: Kuppari (Juho Rissanen)

text: "Kuppari" on maalattu Kuopion maalaiskuntaan kuuluneessa Koivusaaressa Antikkalan talossa. Rissanen maalasi siellä kolmeen otteeseen vuosina 1987-1900. Alun perin hän meni tuonne kylään, jonne ei ollut lainkaan maantietä, erään tuttavansa neuvomana. Rissanen oli Koivusaaressa ainakin neljässä talossa vuorotellen majoittuneena. "Kuppari"- maalauksen mallista tiedetään vain etunimi Loviisa, mutta tiedetään, että hän maalasi sen Antikkalan talossa. Kuppaus aihe oli Juho Rissaselle entuudestaan tuttu. Edellisenä vuonna, 1898, Rissanen oli tehnyt suuren vesivärimaalauksen Aleksis Kiven Seitsemän veljeksen- kirjan pohjalta nimeltään "Rajamäen rykmentti". Rajamäen rykmentissä oli Kaisa- muori, joka "massahteli, hikoili ja kuppaamalla teki terveyttä" Aleksis Kiven mukaan. Nyt Antikkalassakin Rissanen piti humoristisena tätä tilannetta, jossa talon vanhasta emännästä, jossa muutenkin oli liian vähän verta Rissasen mukaan, Kuppari-Loviisa imi sitä lisää pois. "Kuppari"-taulusta syntyikin lämminsävyinen maalaus hänen käsissään.


title: Kuppari (Juho Rissanen)

text: Rissasen taiteilija kollegoista Edelfelt piti maalausta rumana, kun taas Axel Gallen piti siitä paljon. Rissanen lahjoitti sitten aikoinaan teoksen ystävälleen Ester Hjeltille, jonka kotiväki piti sitä epäsopivan raakana nuorelle naiselle. Rissanen lahjoittikin maalauksen myöhemmin tohtori Ali Krogerukselle kiitoksena umpilisäkkeen poistosta.


title: Kuppari (Juho Rissanen)

text: Myös "Kuppari"- maalaus oli mukana Pariisin Syyssalongissa vuonna 1908. Muita täällä olleita Rissasen töitä olivat mm. Ruumiinpesijät, Seulojatar, Lattianpesijät, Rauta kaulassa, Pajassa, Lepäävä seppä, kaksi Paja- tutkielmaa, Sepän pää, kaksi henkilötutkielmaa Nilsiän alttaritaulumaalausta varten sekä tutkielma Lapsuuden muisto.


title: Jang Sung-taek

text: Jang Sung-taek (2. helmikuuta 1946 – 12. joulukuuta 2013) myös Jang Song Thaek tai Chang Sung-taek, oli pohjoiskorealainen poliitikko. Hän kuului valtionpäämiehen Kim Jong-unin lähipiiriin, sillä oli naimisissa tämän tädin kanssa.


title: Jang Sung-taek

text: Jangilla oli merkittävä asema siinä vaiheessa, kun Kim Jong-un nousi valtaan mutta oli vielä nuori ja kokematon. Hänet syrjäytettiin merkittävistä asemista joulukuussa 2013 ja hänen avustajiaan teloitettiin.


title: Jang Sung-taek

text: Pohjois-Korean uutistoimiston ilmoituksen mukaan Jang teloitettiin 12. joulukuuta 2013. Sen mukaan syynä oli maanpetturuus. Yhdysvaltalainen koripalloilija Dennis Rodman väittää toukokuussa 2014 kuitenkin tavanneensa Jangin käydessään Pohjois-Koreassa tammikuussa 2014.


title: Slovenian NUTS-aluejako

text: Slovenian NUTS-aluejako on kolmetasoinen kansainvälisiin tilastointitarkoituksiin kehitetty aluejako. Slovenialla ei ole NUTS1-tasoa. Slovenia jakautuu NUTS2-tasolla kahteen alueeseen ja NUTS3-tason muodostavat 12 aluetta.


title: Slovenian NUTS-aluejako

text: NUTS-alueet on jaettu seuraavan taulukon mukaan:


title: Sphenacodon

text: Sphenacodon on sukupuuttoon kuollut synapsidisuku, joka kuuluu heimoon Sphenacodontidae. Se eli varhaisella permikaudella ja oli lihansyöjä. Sukuun luetaan kaksi Yhdysvalloista löytynyttä lajia: "Sphenacodon ferox" ja "Sphenacodon ferocior". Lisäksi yksi Yhdistyneestä kuningaskunnasta löytynyt laji, "”Sphenacodon” britannicus" (aikaisemmin "”Oxyodon” brittanicus"), saattaa kuulua sukuun.


title: Sphenacodon

text: Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Sphenacodontoidea

text: Sphenacodontoidea on synapsidien kladi, joka käsittää heimon Sphenacodontidae sekä terapsidit, joihin kuuluvat esimerkiksi nisäkkäät.


title: Sphenacodontoidea


title: Pyrofosforihappo

text: Pyrofosforihappo eli difosforihappo (HPO) on yksi fosforin happihapoista. Se on vahvuudeltaan keskivahva happo.


title: Pyrofosforihappo

text: Pyrofosforihappo on huoneenlämpötilassa kiinteää väritöntä ainetta. Sillä on kaksi kidemuotoa; metastabiili muoto, jonka sulamispiste on 54,3 °C ja stabiilimpi muoto, joka sulaa lämpötilassa 71,5 °C. Sulassa tilassa muodostuu seos, joka sisältää pyrofosforihapon lisäksi myös muita polyfosforihappoja. Yhdiste on tetraproottinen eli sillä on 4 hapanta protonia, jotka se kykenee luovuttamaan. Kaksi ensimmäistä protolyysireaktiota ovat keskivahvoja, seuraavat heikkoja eli eivät tapahdu täydellisesti. Pyrofosforihappo on hieman fosforihappoa vahvempi happo. Yhdiste liukenee erittäin hyvin veteen, mutta hajoaa vesiliuoksissa helposti fosforihapoksi. Pyrofosforihappo liukenee myös etanoliin.


title: Pyrofosforihappo

text: Pyrofosforihappoa voidaan valmistaa ioninvaihdolla natriumpyrosulfaattiliuoksista. Kiinteää yhdistettä voidaan valmistaa lyijypyrosulfaatin ja divetysulfidin välisellä reaktiolla.


title: Stereotyyppinen käytös

text: Stereotyyppisellä käytöksellä eli sensorismilla, stimmailulla ("engl. stimming"), toistavalla käyttäytymisellä tai maneereilla viitataan ilmiötä tuntemattomien henkilöiden mielestä eriskummalliselta vaikuttavaan käytökseen, jota esiintyy etenkin lapsuudessa muun muassa lähes kaikilla Kannerin autisteilla, syntymästään sokeilla lapsilla sekä vähävirikkeisissä olosuhteissa pidettävillä eläimillä. Myös muut kuin erityisryhmien edustajat harrastavat toisinaan stimmailua, kuten hiusten pyörittelyä, kynsien pureskelua tai jalalta toiselle keinumista.


title: Stereotyyppinen käytös

text: Sensorismia voidaan pitää elollisten olentojen luontaisena tapana lievittää elimistön stressiä, koska saman liikkeen jatkuva toistaminen saa aivot erittämään endorfiineja eli hyvää oloa tuottavia hormoneja. Autisteilla tehdyissä tutkimuksissa onkin huomattu, että sensorismi palauttaa ylivirittyneen hermoston takaisin normaalitilaan. Eläimillä sensorismia ilmenee etenkin silloin, jos niitä pidetään liian ahtaissa oloissa. Tällöin ne saattavat esimerkiksi ajaa takaa häntäänsä tai kävellä saman reitin yhä uudelleen ja uudelleen.


title: Stereotyyppinen käytös

text: Ihmisellä sensorismi ilmenee esimerkiksi heijaamisena eli ylävartalon heiluttamisena puolelta toiselle, sormien liikutteluna silmien edessä tai silmien paineluna, hyppelynä, pyörimisenä, sanojen loputtomana toistamisena tai esineiden kolisteluna. Samalla lapsi näyttää vetäytyvän omaan maailmaansa, pois vuorovaikutuksesta. Sensorismi alkaa yleensä 1/2-1 vuoden iässä ja vähenee iän myötä.


title: Stereotyyppinen käytös

text: Koska sokea ei pysty ottamaan toisten käyttäytymisestä mallia näön kautta, ja koska yksittäiset stereotypiat ovat usein hyvin samanlaisia täysin sokeillakin henkilöillä, on päätelty, että ne olisivat ihmisen sisäsyntyistä tunneilmaisua. Stereotypioita voidaankin kutsua neutraalimmin sokean tai autistisen henkilön luontaiseksi kehonkieleksi.


title: Stereotyyppinen käytös

text: Sensorismia ilmenee yleisimmin silloin, kun lapsi on yli- tai alivirittyneessä tilassa. Myös vahvat tunnetilat liittyvät usein sen esiintymiseen. Tällöin lapsi voi olla iloinen, innoissaan, vihainen, jännittynyt tai pelokas.


title: Stereotyyppinen käytös

text: Alivirittyneisyyden tilassa lapsi voi olla esimerkiksi väsynyt tai vailla mielekästä tekemistä. Sensorismia saattaa ilmetä myös silloin kun lapsi kokee, että häneltä odotetaan liikaa. Rytminen liikehtiminen saattaa myös tukea jotakin tarkoituksenmukaista toimintaa, esimerkiksi keskittymistä puhumiseen.


title: Stereotyyppinen käytös

text: Myös fysiologisia syitä on tarjottu selitykseksi sensorismille. Aivojen näkökeskus ja tasapainoaisti tarvitsevat virikkeitä ja koska niitä ei ole luontaisesti kovin paljoa tarjolla näkövammaiselle ihmiselle, on ajateltu, että sokea lapsi loisi itselleen valoaistimuksia painamalla silmiään ja tasapainoaistimuksia pyörimällä, hyppimällä tai heijaamalla.N


title: Stereotyyppinen käytös

text: Aivotutkija Kamila Markram on esittänyt, että sensorismi saattaa olla autistisen lapsen ainoita keinoja paeta liian räikeältä ja hälyisältä tuntuvaa maailmaa. Myös aistialiherkkyyden aiheuttamaa ärsykkeiden puutetta voidaan kompensoida sensorismin avulla.


title: Stereotyyppinen käytös

text: Suhtautuminen sensorismiin vaihtelee muun muassa maan kuntoutuskulttuurin mukaan. Suomen kuntoutuskulttuurissa ei ole yksiselitteistä suhtautumista, mutta jotkut valtaväestön edustajat kutsuvat sensorismia ei-toivotuksi käyttäytymiseksi tai suorastaan virheliikkeiksi, koska he kokevat ne häiritseviksi. Sensorismi saattaa aiheuttaa ahdistusta etenkin silloin, kun tilanteen tarkkailija ei ymmärrä, mistä siinä on kyse.


title: Stereotyyppinen käytös

text: Ivar Lovaasin 1970-luvulla kehittämässä niin sanotussa Lovaasin menetelmässä eli ABA-terapiassa pyrittiin kitkemään sensoristinen käyttäytyminen fyysisen väkivallan kuten läimäyttelyn, nipistelyn, tukistamisen ja sähköiskujen avulla. Fyysisten rangaistusten käytöstä luovuttiin myöhemmin kyseisen terapian yhteydessä, mutta sensorismi pyritään silti edelleen lopettamaan tiukkojen kieltojen ja käskyjen avulla.


title: Eskopekka Mäkelä

text: Eskopekka Mäkelä (s. 15. joulukuuta 1945, Lahti) on suomalainen kuvanveistäjä ja taidemaalari.


title: Eskopekka Mäkelä

text: Mäkelä kävi Suomen Taideakatemian koulua, 1968-1970. Hän on toiminut kuvataiteen opettajana. Hän on asunut Valkeakoskella vuodesta 1997 asti ja toiminut Valkeakosken Kuvataiteilijat ry:n puheenjohtajana vuosina 2010–2012.


title: Eskopekka Mäkelä

text: Mäkelä on kuulunut useaan taideseuraan:


title: Eskopekka Mäkelä

text: OSALLISTUMINEN NÄYTTELYIHIN:


title: Eskopekka Mäkelä

text: YKSITYISNÄYTTELYT:


title: Viron NUTS-aluejako

text: Viron NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1- ja NUTS 2 -tasoilla Viro ei jakaudu pienempiin yksikköihin ja NUTS 3 -tasolla Viro jakautuu viiteen yksikköön.


title: Viron NUTS-aluejako

text: NUTS-tasojen rinnalla Virossa on myös kaksi hallinnollisen yksikön (LAU) tasoa:


title: Valmismatka

text: Valmismatkan määritelmä on esitetty Suomen valmismatkalaissa sekä Yleisissä valmismatkaehdoissa.


title: Valmismatka

text: Valmismatkalain ( 28.11.1994/1079) mukaan matkan tulee kestää vähintään vuorokauden ja siihen tulee kuulua majoitus, jotta matkasta voidaan puhua valmismatkana. Valmismatkaehtoja kuitenkin sovelletaan vasta yli kaksi vuorokautta kestäviin valmismatkoihin. Lisäksi on määritetty, että valmismatkan hinnan tulee olla yhdistelmä, joka koostuu kuljetuksen ja majoituksen yhdistetystä hinnasta. Valmismatkaan voi sisältyä myös muita palveluita, joiden järjestämisestä on sovittu etukäteen. Palveluiksi lasketaan voidaan laskea esimerkiksi ruokailuun, ajanviettoon tai muihin vastaaviin luettavia palveluita.


title: Valmismatka

text:
Mikäli matkustaja suunnittelee itse matkansa: varaa majoituksen, kuljetukset sekä muut tarvittavat järjestelyt eri tahoilta, ei matkaan voi soveltaa valmismatkalakia.
Valmismatkoja myyvät Suomessa matkanjärjestäjät sekä matkanvälittäjät. Näiden välillä on merkittävä ero:


title: Valmismatka

text:
Valmismatkasopimuksen syntyessä on sekä matkanjärjestäjällä että matkustajalla tiettyjä velvollisuuksia.
Matkanjärjestäjän tulee esimerkiksi ilmoittaa kuljetusaikataulu sekä kuljetusyhteyksien tiedot matkustajalle. Matkanjärjestäjän tulee huomauttaa matkustajalle, että on matkustajan vastuulla tarkastaa vielä paluukuljetusta koskevat tiedot matkakohteessa. Matkustajan taas tulee ilmoittaa matkanjärjestäjälle asianmukainen puhelinnumero, josta matkanjärjestäjä voi matkustajan tavoittaa matkan aikana.


title: Valmismatka

text:
Valmismatkassa on määritetty myös muita velvollisuuksia, jotka ilmenevät esimerkiksi "Yleisissä valmismatkaehdoissa".
Mikäli valmismatkassa huomataan matkan aikana virhe, tulee matkustajan ilmoittaa siitä välittömästi / kohtuullisessa ajassa matkanjärjestäjälle. Käytännössä matkustajan tulee ilmoittaa matkanjärjestäjälle matkan aikana huomaamastaan virheestä tai puutteesta heti, kun sellainen on huomattu. Matkustajalla ei ole oikeutta vedota virheeseen, mikäli siitä ei ole tehty ilmoitusta matkan aikana. Virheeksi ei kuitenkaan lueta pieniä puutteita tai muutoksia, joihin matkustaja on voinut kohtuudella varautua. Matkustajan tehdessä virheilmoituksen matkanjärjestäjälle, tulee virhe korjata mitä pikimmiten.


title: Valmismatka

text: Suomalaisten matkanjärjestäjien toimintaa valvoo kuluttajavirasto. Kuluttajavirasto esimerkiksi ylläpitää matkatoimistorekisteriä, jonka avulla matkustaja voi tarkastaa matkatoimiston luotettavuuden.


title: Valmismatka

text: Valmismatkan ostaessaan matkustajan tulee hyväksyä "valmismatkaehdot". Se on erittäin tärkeää, jotta matkustaja tietää, mitä ehtoja hänen ostokseensa liittyy. Valmismatkaehdot laativat yhdessä kuluttajariita-asiamies ja Suomen matkatoimistoalan liitto ry (SMAL). Valmismatkaehtojen lisäksi matkanjärjestäjällä on oikeus tehdä "lisäehtoja", joiden avulla yleisiä valmismatkaehtoja voidaan esimerkiksi tarkentaa. Lisäehdot eivät voi olla ristiriidassa yleisten valmismatkaehtojen kanssa.


title: Tanskan NUTS-aluejako

text: Tanskan NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS1-tasolla Tanska on yksi yksikkö, NUTS2-tasolla se jakaantuu 5 alueeseen ja NUTS3-tasolla se jakaantuu 11 yksikköön.


title: Tanskan NUTS-aluejako

text: NUTS-tasojen rinnalla Tanskassa on myös kaksi hallinnollisen yksikön (LAU) tasoa:


title: Birds of Prey

text: Birds of Prey ja Golden Eagle ovat laskettelurinteitä Beaver Creek Resortissa Coloradossa Yhdysvalloissa.


title: Birds of Prey

text: Birds of Prey tehtiin vuoden 1999 alppihiihdon MM-kilpailuja varten, joissa miesten vauhtilajit järjestettiin tässä rinteessä. Birds of Prey toimi vuoden 2015 alppihiihdon MM-kilpailujen päänäyttämönä, jossa järjestettiin kaikki muut kilpailut paitsi naisten vauhtilajit, jotka järjestettiin viereisellä Raptor-rinteellä ja joukkuekilpailu, joka järjestetiin Vailissa Golden Peak Race -rinteellä. Lisäksi Birds of Preyllä kilpaillaan vuosittain alppihiihdon maailmancupin osakilpailuja.


title: Birds of Prey

text: Syöksylaskun lähtö sijaitsee 3 483 metriä merenpinnan yläpuolella lähellä Beaver Creek Mountainin huippua. Rinteen ylin osuus "The Flyway", sijaitsee Zoom Room -rinteessä, on melko tasainen liukuosuus. Tätä seuraa "The Brink", josta alkaa Golden Eagle -rinne, rinteen jyrkimmät osuudet, sitä seuraa "The Talon", jossa sijaitsee radan jyrkin kohta, siinä on myös Super-G:n lähtöpaikka. Sitten tulee "Pete’s Arena", jossa sijaitsee "Rahlves’ Roll" ja radan ensimmäinen hyppyri "Peregrine Jump" sekä miesten ja naisten suurpujottelun lähtö.


title: Birds of Prey

text: Tämän jälkeen alkaa "Russi’s Ride", jossa sijaitsevat "Goshawk Jump", "Screech Owl Jump" ja "Golden Eagle Jump". Golden Eagle on ensimmäinen hyppyri, josta on pakko lähteä selvään ilmalentoon hyvän ajan saavuttamiseksi, pahimmillaan Golden Eaglesta lennetään noin 70 metriä. Myös suurpujotteluradalla Golden Eagle lennättää hieman laskijaa radan merkkauksesta riippuen. Golden Eaglessa rinteen jyrkyys on 50 % ja ennen jyrkännettä sijaitsee miesten pujottelun lähtöpaikka ja jyrkänteen jälkeen sijaitseen naisten pujottelun lähtöpaikka.


title: Birds of Prey

text: Seuraavana on radan viimeinen osuus "The Abyss", jossa sijaitsevat "Miller’s Revenge", "Harrier Jump" ja "Redtail Jump". Ennen Redtail Jumpia on kompressio. Redtail Jumpista hypätään pahimmillaan 60 metriä, kun ihannehypyn pituus on noin 30–40 metriä. Birds of Prey päättyy 2 730 metriä merenpinnan yläpuolella Red Tail Stadiumille.


title: Birds of Prey

text: Birds of Prey -rinne kulkee Zoom Room- ja Golden Eagle -rinteissä.


title: Birds of Prey

text: "Birds of Prey" tarkoittaa suomennettuna petolintua, "The Flyway" lentotietä, "The Brink" parrasta, "The Talon" petolinnun kynttä, "Pete’s Arena" Peten areenaa, "Rahlves’ Roll" Rahlvesin kumpua, "Peregrine Jump" muuttohaukkahyppyriä, "Russi’s Ride" radan suunnitelleen Bernhard Russin mukaan Russin kyyti, "Goshawk Jump" kanahaukkahyppyriä, "Screech Owl Jump" pöllöshyppyriä, "Golden Eagle Jump" maakotkahyppyriä, "The Abyss" pohjatonta kuilua, "Miller’s Revenge" Millerin kosto, tässä kohdassa Miller laski ulos Super-G:n MM-kilpailussa 2015 loukaten itseään, ja lopulta lasku jäi Millerin uran viimeiseksi, "Harrier Jump" suohaukkahyppyriä ja "Redtail Jump" amerikanhiirihaukkahyppyriä.


title: Birds of Prey

text: Molemmat rinteet ja suurin osa hyppyreistä on nimetty petolintujen mukaan.


title: Eberhard Rösch

text: Eberhard Rösch (s. 9. huhtikuuta 1954 Karl-Marx-Stadt (Chemnitz), Saksan demokraattinen tasavalta) on saksalainen ampumahiihtäjä, joka aktiiviurallaan edusti Itä-Saksaa.


title: Eberhard Rösch

text: Rösch saavutti Lake Placidin olympialaisissa 1980 hopeaa 4 × 7,5 kilometrin viestissä ja pronssia 20 kilometrillä. Hän kuului viestin maailmanmestaruuden voittaneeseen Itä-Saksan joukkueeseen Hochfilzenissä 1978, Ruhpoldingissa 1979 ja Lahdessa 1981. Hän sai 1978 lisäksi MM-hopeaa 10 kilometrillä ja pronssia 20 kilometrillä. Hän sijoittui maailmancupin kokonaiskilpailussa kolmanneksi kausilla 1977–1978 ja 1979–1980.


title: Eberhard Rösch

text: Rösch saavutti Itä-Saksan mestaruuskilpailuissa pronssia 10 ja 20 kilometrillä 1976 ja 10 kilometrillä 1981 sekä viestimestaruuden SG Dynamo Zinnwaldin joukkueessa viisi kertaa peräkkäin 1976–1980. Hän edusti seuratasolla myös Altenberg im Erzgebirgeä.


title: Eberhard Rösch

text: Vuonna 2005 paljastui, että Rösch oli työskennellyt 17 vuotta Stasin palveluksessa. Hän on sittemmin toiminut johtotehtävissä ampumahiihdon Saksan kansallisessa valmennuskeskuksessa Altenbergissä. Hänen poikansa Michael Rösch on ampumahiihdon olympiavoittaja.


title: Löydän sinut uudestaan

text: Löydän sinut uudestaan on suomalaisartisti Anna Puun kappale hänen kolmannelta, "Antaudun"-nimiseltä studioalbumilta. Sony Music Entertainment julkaisi sen albumin neljäntenä singlenä 7. lokakuuta 2013. Toisin kuin "Antaudun"-albumin kolme ensimmäistä singleä, ”Löydän sinut uudestaan” ei päässyt lainkaan listoille.


title: Tikapuut (kappale)

text: Tikapuut on suomalaisartisti Jonna Tervomaan kappale hänen yhdeksänneltä, Eläköön -studioalbumilta. Sen julkaisi Johanna Kustannus albumin toisena singlenä 23. elokuuta 2013. Kappaleelle on tehty myös singlen julkaisupäivänä julkaistu musiikkivideo, joka kuvattiin Oulussa. Videolla artisti esiintyy omaishoitajan roolissa. Musiikkivideon ohjasi ja käsikirjoitti elokuvaohjaaja Mika Ronkainen. Toisin kuin edeltänyt single "Minä toivon", tämä single ei päässyt lainkaan kaupallisille listoille, mutta radiolistalla se on päässyt korkeimmillaan 8. sijalle.


title: Oriveden Sanomat

text:
Oriveden Sanomat on kerran viikossa ilmestyvä paikallislehti. Ilmestymispäivä on keskiviikko.
Lehti käsittelee Oriveden seudun uutisia ja tapahtumia. Lehden ensimmäinen näytenumero ilmestyi 30. kesäkuuta 1926.


title: Oriveden Sanomat

text: Lehden levikkialue on Juupajoki, ent. Längelmäki ja Orivesi. Oriveden Sanomien levikki vuonna 2014 oli 5 152. Levikki koostui lähinnä tilauksista ja irtonumeromyynnistä. Oriveden Sanomia kustantaa Oriveden Sanomalehti Oy. Oriveden Sanomalehti osakeyhtiöön kuuluu myös Oriveden Kirjapaino. Yhtiön palveluksessa on 18 henkilöä. Oriveden Sanomat on Sanomalehtien Liiton jäsen. Oriveden Sanomien toimitusjohtajana ja päätoimittajana toimii Vesa Kangas.


title: Linnansaaren luontokeskus Oskari

text: Linnansaaren luontokeskus Oskari oli vuonna 1994 perustettu luontokeskus, jonka alkuperäinen nimi oli Rantasalmen Järviluonnon keskus. Luontokeskus sijaitsi Rantasalmen keskustassa osoitteessa Ohitustie 7, ja se oli samalla Linnansaaren kansallispuiston opastuskeskus. Sen toiminnasta vastsi Metsähallitus. Rantasalmen Järviluonnon keskus muuttui vuonna 2004 Linnansaaren luontokeskus Oskariksi. Oskari-nimi tulee Linnansaaren viimeisestä torpparista Oskari Parviaisesta.


title: Linnansaaren luontokeskus Oskari

text: Perusnäyttely oli Oskarin päivä Linnansaaressa. Esitys kertoi Linnansaaren kansallispuiston luonnosta, kulttuurihistoriasta ja saaristosta. Näyttelyssä voi tutustua muun muassa Linnansaaren lehtoihin, perinnemaiseman hoitoon ja saaristoasutukseen. Saimaannorppa oli näyttelyssä keskeinen. Pysyvässä näyttelyssä oli saariston lintuja esittelevä lintuluoto, kalastusmenetelmiä sekä vedenalaiseen luonto. Lisäksi luontokeskuksessa oli murtovesiakvaario. Luontokeskuksessa oli 48-paikkainen auditorio, jossa esitettiin saaristoaiheisia videoesityksiä. Toinen luontokeskuksen pysyvä näyttely oli Rantasalmella sijainneen Haapaniemen kadettikoulun historiasta kertova näyttely.


title: Linnansaaren luontokeskus Oskari

text: Oskarissa palveli Rantasalmen matkailuinfo, josta sai tietoa seudun matkailuasioista. Luontokeskuksen rakennuksessa huomioitiin myös liikuntaesteiset. Luontokeskuksen pihalla oli 700 metrin pituinen geologinen luontopolku. Se esitteli Suomen geologista historiaa 2 300 miljoonan vuoden takaa nykypäivään. Luontokeskus lopetti toimintansa vuonna 2015.


title: José Bové

text: José Bové (11. kesäkuuta 1953 Talence, Gironde, Ranska) on ranskalainen poliitikko ja maanviljelijä. Hänet valittiin Euroopan parlamenttiin vuoden 2009 vaaleissa Europe Écologien listalta. Euroopan parlamentissa Bové on maatalouden ja maaseudun kehittämisen valiokunnan varapuheenjohtaja.


title: José Bové

text: Bové on ollut mukana Via Campesinassa, globalisaatiokriittisessä liikkeessä ja perustamassa Attacia. Vuonna 2007 hän oli presidentinvaaliehdokas Ranskassa.


title: Seychellienkutoja

text: Seychellienkutoja ("Foudia sechellarum") on kutojien heimoon kuuluva varpuslintu.


title: Seychellienkutoja

text: Seychellienkutojaa tavataan kuudella saarella Seychelleillä. Lajin kannaksi arvioidaan 3 500 yksilöä. Sen kannankehitys on runsastuva, mutta sen levinneisyysalue on hyvin pieni. Tämän takia laji on luokiteltu silmälläpidettäväksi.


title: Seychellienkutoja

text: Seychellienkutoja eli aikaisemmin luultavasti luonnontilaisissa metsissä, mutta nykyisin se on sopeutunut ihmisen rakentamiin ympäristöihin, kuten puutarhoihin ja kaakaoplantaaseille. Seychellienkutoja käyttää ravinnokseen hyönteisiä ja muita selkärangattomia, siemeniä, mettä, hedelmiä ja muiden lintujen munia. Laji voi pesiä useita kertoja vuodessa.


title: Pillory

text: Pillory on yhdysvaltalainen teknisen death metalin yhtye, joka perustettiin vuonna 2003 Bostonissa, Massachusettsissa. Yhtye solmi levytyssopimuksen Unique Leader Recordsin kanssa vuonna 2005, ja esikoisalbumi "No Lifeguard at the Gene Pool" ilmestyi saman vuoden heinäkuussa.


title: Pillory

text: Yhtye hajosi vuonna 2008, mutta se jatkoi toimintaansa vuonna 2014. Toinen studioalbumi, "Evolutionary Miscarriage", ilmestyi kesäkuussa 2014.


title: Rodriguezinkutoja

text: Rodriguezinkutoja ("Foudia flavicans") on kutojien heimoon kuuluva varpuslintu.


title: Rodriguezinkutoja

text: Rodriguezinkutojaa tavataan kotoperäisenä Rodriguesin saarella Mauritiuksella. Se luokiteltiin vuonna 2012 vaarantuneeksi, mutta laji on yleisempi kuin aiemmin luultiin ja se on runsastunut, joten se on luokiteltu silmälläpidettäväksi. Lajin kannaksi arvioidaan 4 000–8 000 yksilöä.


title: Örebro SK Bandy

text: Örebro SK Bandy on ruotsalaisen urheiluseura Örebro SK:n jääpallojaosto. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa.


title: Örebro SK Bandy

text: Örebro SK Bandy, ÖSK, on perustettu vuonna 1908. Seuran menestyksekkäimmät vuodet sijoittuvat 1950-1960 -luvuille, jolloin seura voitti viisi Ruotsin mestaruutta. SM-finaalissa Örebro SK on pelannut kymmenen kertaa.


title: Kultapiispa

text: Kultapiispa ("Euplectes afer") on kutojien heimoon kuuluva varpuslintu.


title: Kultapiispa

text: Kultapiispaa tavataan luonnonvaraisena laajalla alueella Saharan eteläpuolisessa Afrikassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Kekälepiispa

text: Kekälepiispa ("Euplectes diadematus") on kutojien heimoon kuuluva varpuslintu.


title: Kekälepiispa

text: Kekälepiispaa tavataan Keniassa, Somaliassa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Kultakauluspiispa

text: Kultakauluspiispa ("Euplectes gierowii") on kutojien heimoon kuuluva varpuslintu.


title: Kultakauluspiispa

text: Kultakauluspiispaa tavataan hajanaisella alueella Afrikan keski- ja itäosissa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.


title: Messukylän koulu

text: Messukylän koulu on vuonna 1886 perustettu alakoulu Messukylässä Itä-Tampereella. Messukylän koulun lähellä sijaitsee 1500-luvulla rakennettu Tampereen vanhin rakennus Messukylän vanha kirkko. Joulukuussa 2013 koulussa opiskeli 295 oppilasta 13 luokassa. Koulussa oli tuolloin 20 opettajaa.


title: Messukylän koulu

text: Messukylän koulun alueella on neljä rakennusta: kivitalo, uudisrakennus sekä kaksi puutaloa (PUU1 ja PUU2). Koulu sijaitsee osoitteessa Messukylänkatu 35. Sen tiloissa on myös terveydenhoitaja, hammaslääkäri sekä iltapäiväkerho 1.-2.-luokkalaisille. Koulu vihittiin käyttöön 1. syyskuuta 1886. Messukylän koulun rehtori on Karita Boström.


title: Pyromorfiitti

text: Pyromorfiitti (Pb(PO)Cl) on fosfaatteihin kuuluva mineraali. Kidejärjestelmä on heksagoninen tai trigoninen. Kovuus on Mohsin kovuusasteikolla 3,5-4. Se muodostaa piipun muotoisia prismoja. Mineraali voi olla pyöreä, munuaismainen tai rypälemäinen. Sen rakenne voi olla multamainen tai kuitumainen. Itse mineraalin väri on vihreä, ruskea, keltainen, oranssi tai harmaa ja viiru on väriltään valkoinen. Mineraalilla on timantin tai hartsin kiilto ja se on joko läpinäkyvä tai läpikuultava. Pyromorfiittia esiintyy hapekkaissa juonissa.


title: Propane Nightmares

text: "Propane Nightmares" on australialais-brittiläisen yhtyeen Pendulumin toinen single heidän toiselta albumiltaan "In Silico". Kappale julkaistiin singlenä 14. huhtikuuta 2008 ja "In Silico" -albumilla 12. toukokuuta 2008. Sen ovat tehneet Rob Swire, Bernd Burhoff, Oliver Froning ja Jens Oettrich. Kappaleen kesto on kokonaisuudessaan 5 minuuttia ja 13 sekuntia. "Propane Nightmares" pääsi parhaimmillaan Iso-Britannian listalla sijalle yhdeksän. Kappaletta käytettiin taustamusiikkina vuoden 2008 Belgian Grand Prix´n koostevideossa.


title: Vanadiniitti

text:
Vanadaniitti (Pb(VO)Cl) on mineraali, joka on vanadiiniyhdiste. Se saattaa muodostaa onttoja, prismamaisia kiteitä. Itse mineraali on väriltään keltainen, oranssi, punainen tai ruskea ja viiru on väriltään keltainen tai valkoinen. Mineraali on läpinäkuultava tai läpinäkyvä ja siinä on timantin- tai hartsinkiilto. Kovuus on Mohsin kovuusasteikolla 3. Kidejärjestelmä on heksagoninen tai trigoninen. Vanadiniittia esiintyy samoissa paikoissa lyijyn
kanssa.


title: Rantapiispa

text: Rantapiispa ("Euplectes nigroventris") on kutojien heimoon kuuluva varpuslintu.


title: Rantapiispa

text: Rantapiispaa tavataan Keniassa, Mosambikissa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Kuurojen lehti

text: Kuurojen lehti on Kuurojen Liiton järjestöjulkaisu ja viittomakielisten aikakaus- ja mielipidelehti.


title: Kuurojen lehti

text: Lehti sisältää Kuurojen Liiton uutisia, yhteisön jäsenten haastatteluja, asiantuntija-artikkeleita sekä uutisia ja kuvia koko viittomakielisen yhteisön ajankohtaisista tapahtumista. Lehti välittää viittomakielisen yhteisön mielipiteitä ja Kuurojen Liiton kannanottoja. Se on tiedonlähde myös liiton yhteistyökumppaneille ja liiton toimialasta kiinnostuneille.


title: Kuurojen lehti

text:
Kuurojen lehti ilmestyy viisi kertaa vuodessa. Sen painos on 1 600 kpl. Kuurojen lehti on Aikakauslehtien Liiton jäsenlehti.
 Päätoimittajana on perinteisesti toiminut Kuurojen Liiton hallituksen puheenjohtaja.


title: Kuurojen lehti

text: Kuurojen lehden perustivat kuurojenopettajat Ossian Wichmann ja Kosti Reponen vuonna 1896. Vuoteen 1949 saakka lehden nimi oli Kuuromykkäin Lehti. Lehti suunnattiin ensisijaisesti kuuroille, mutta myös heidän opettajilleen ja omaisilleen. Alkuvuosina erityisen tärkeitä olivat kuurojen omat kirjoitukset.


title: Kuurojen lehti

text: Kuurojen Liitto otti hoitaakseen Kuurojen lehden julkaisemisen kun liitto perustettiin vuonna 1905. Sen jälkeen järjestöasiat saivat entistä enemmän palstatilaa lehden sisällössä.


title: Paul Dukes

text: Sir Paul Henry Dukes KBE (10. helmikuuta 1889 – 27. elokuuta 1967) oli brittiläinen kirjailija ja MI6-upseeri.


title: Paul Dukes

text: Paul Henry Dukes syntyi 10. helmikuuta 1889 Bridgwaterissa Somersetissa Englannissa. Hänen isänsä oli pappi Edwin J. Dukes ja äitinsä Edith M. o.s. Pope. Hänen veljiään olivat näytelmäkirjailija Ashley Dukes ja lääkäri Cuthbert Dukes. Hän sai koulutuksensa Caterham Schoolissa.


title: Paul Dukes

text: Dukes toimi Venäjällä vakoilijana. Muun muassa Pjotr Sokolov toimi hänen alaisuudessaan. Dukes työskenteli kieltenopettajana Riiassa ja sitten Venäjällä Pietarin konservatoriossa sen jälkeen, kun MI6 oli palkannut hänet salaisiin tehtäviinsä. Hän laati suunnitelmia valkoisten venäläisten pakenemiseksi vankiloista ja salakuljetti satoja heistä Suomeen.


title: Paul Dukes

text: ”Satakasvoisena miehenä” tunnettu Dukes käytti useita henkilöllisyyksiä ja soluttautui venäläisiin bolševikkiorganisaatioihin, muun muassa kommunistipuolueeseen, salaiseen poliisiin ja Tšekaan. Hän selvitti politbyroon toimintaa ja välitti tietoa Britannian tiedusteluorganisaatiolle. Hän palasi Britanniaan 1920 ja sai ritarin arvon. Dukes palasi lyhyeksi aikaa tiedustelupalvelun tehtäviin Tšekkoslovakiassa vuonna 1939 etsimään tunnettua yritysjohtajaa, joka oli kadonnut Saksan miehitettyä maan.


title: Paul Dukes

text: Dukes kävi talvisodan aikana Suomessa ja tapasi valtion korkeinta johtoa.


title: Tulikauluspiispa

text: Tulikauluspiispa ("Euplectes hordeaceus") on kutojien heimoon kuuluva varpuslintu.


title: Tulikauluspiispa

text: Tulikauluspiispaa tavataan laajalla alueella Afrikan länsi-, keski- ja itäosissa. Lajin ei uskota olevan vaarassa, ja se on luokiteltu elinvoimaiseksi.


title: Minun jouluni (Olli Lindholmin albumi)

text: Minun jouluni on Olli Lindholmin vuonna 2013 julkaistu joulualbumi. Sen myynti ylitti kultalevyrajan jo ensimmäisellä viikolla ja nousi Suomen virallisella listalla kuudenneksi. Albumin lyriikoista on vastannut Vexi Salmi.


title: Minun jouluni (Olli Lindholmin albumi)

text: Suomalaiset radioasemat valitsivat albumin vuoden 2013 joululevyksi.


title: Borlänge Bandy

text: Borlänge Bandy on jääpalloseura Borlängestä, Taalainmaalta, Ruotsista. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa. Borlänge Bandy on kahden seuran, Borlänge Bandyn ja Stora Tuna Bandyn fuusioitumisen myötä syntynyt seura. Ruotsin korkeimmalla sarjatasolla ei borlängeläisseuroja ole koskaan pelannut.


title: Neretvan taistelu

text: Neretvan taistelu tai (Tapaus Valkoinen) oli toisessa maailmansodassa akselivaltojen ja Jugoslavian partisaanien välinen taistelu miehitetyssä Jugoslaviassa. Saksalaisjoukkojen jouduttua perääntymään Pohjois-Afrikassa vuonna 1942, Saksan sodanjohto pelkäsi liittoutuneiden maihinnousua Balkanille. Adolf Hitler määräsi Alexander Löhrin kukistamaan partisaaniesiintymät Jugoslaviassa. Suunnitelman tarkoituksena oli kukistaa partisaanien luoma Bihaćin tasavalta. Suunnitelma pantiin alulle 8. tammikuuta Löhrin tavattua Italian 2. armeijan komentajan Mario Roattan Zagrebissa. Kolmiosainen suunnitelma alkoi 20. tammikuuta 1943 ja taistelun aikana saksalaiset ja Četnikit hyökkäsivät partisaanien hallitsemiin Likan, Kordunin, Banijan, Cazinin, Grmečin, Drvarin, Glamočin, Livnon, Jajcen, ja Ključin kaupunkeihin. Partisaanit onnistuivat vetäytyessään valtaamaan Imotskin, Ljubuškin, Široki Brijegin, Prozorin ja Jablanican kaupungit italialaisilta. Partisaaniosastojen jäätyä mottiin Neretvan lähistölle heidän johtajansa Josip Broz Tito määräsi tuhoamaan joen ylittävät sillat perääntyessään. Taistelut päättyivät maaliskuussa 1943 akselivaltojen taktiseen voittoon partisaanien kärsiessä raskaita tappioita. Saksalaiset eivät kuitenkaan onnistuneet kukistamaan lopullisesti partisaaniesiintymiä Jugoslaviassa. Partisaanit jatkoivat vastarintaa saksalaisia ja Četnikeitä vastaan sodan loppuun saakka. Neretvan taistelusta tehtiin myöhemmin samanniminen elokuva vuonna 1969.


title: Erkki Kannosto

text: Erkki Kannosto (s. 1945) on suomalainen kuvanveistäjä.


title: Erkki Kannosto

text: Hän teki uransa alkupuolella poptaiteeksi luonnehdittavia teoksia, mutta myöhemmin töitä voi sanoa realistisiksi. Sellaisia ovat muun muassa henkilöaiheiset pienoisveistokset ja marmorihahmot. "Punavankien muistomerkki" vuodelta 1978 Lahden Fellmaninpuistossa on hänen tunnettu veistoksensa.


title: Kansanen

text: Kansanen on muun muassa seuraavien henkilöiden sukunimi:


title: Pertti Kansanen

text: Pertti Johannes Kansanen (s. 1940) on suomalainen kasvatustieteilijä. Hän on ollut vuodesta 1982 Helsingin yliopiston kasvatustieteen (opettajankoulutuksen) professori ja hänen tutkimusalaansa ovat opetuksen tavoitteet, opetussuunnitelman filosofian perusteet ja kasvatuksen teoria.


title: Ikarus IK-2

text: Ikarus IK-2 on ylätasoinen potkurikäyttöinen hävittäjälentokone. Se suunniteltiin Kosta Sivčev:in ja Ljubomir Ilić:in toimesta ja valmistettiin Jugoslaviassa. Ensilento ja tuotannon aloitus tapahtuivat vuonna 1935. Konetyyppiä valmistettiin vain 12 kappaletta. IK-2 oli sikäli edistyksellinen, että sen ampuma-aseistuksena oli kahden 7,92 mm konekiväärin ohella, myöskin 20 mm Hispano-tykki. Tuona hävittäjälentokoneiden kehityskautena, oli tykin käyttö erittäin harvinaista. IK-2 konetyyppi vedettiin rintamapalveluksesta vuonna 1943, ja korvattiin tyypillä Rogozarski IK-3. Tuonkin tyypin tuotantomäärä jäi osapuilleen yhtä vähäiseksi.


title: Ikarus IK-2

text: Ikarus IK-2:n huippunopeus oli 435 km/h, ja se käytti "Hispano-Suiza 12Ycrs" V-moottoria, joka oli 860 hv tehoinen. Kone kykeni saavuttamaan omaan hävittäjälentokoneiden kehityksen aikakauteensa verraten: varsin huomattavan 12 000 m lakikorkeuden, jonka vain harvat - yleisimmin tiedustelulentokoneet kykenivät toisen maailmansodan syttyessä saavuttamaan. Tämä hävittäjäkone muistuttaa huomattavassa määrin, puolalaisia PZL-tyypin hävittäjiä ulkonaisesti eli muotoprofiililtaan. Konetyypin propelli oli kolmilapainen, aikakautena jolloin kahden lavan käyttö propelleissa oli vielä suhteellisen tavallista: kuten esim. Boeing P-12 -tyypin koneissa.


title: Anders Spinnars

text: Anders Spinnars (s. 21. heinäkuuta 1983) on ruotsalainen jääpalloilija. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi.


title: Anders Spinnars

text: Spinnars on pelannut kotiseudullaan Bollnäsistä paikallisessa Bollnäs GoIF/BF 13 kauden ajan. Tänä aikana hän on saavuttanut kaksi Ruotsin jääpallohopeaa eli ollut finaalin hävinneessä joukkueessa. Spinnars oli pitkän Bollnäs-uran myötä leimautunut kotipaikkakuntansa edustajaksi. Kuitenkin MM-kaudellaan 2013 hän solmi sopimuksen siirtymisestä Venäjän liigaan Habarovskin SKA-Neftjanikin joukkueeseen.,


title: Anders Spinnars

text: Spinnarsin maajoukkue-edustus alkoi syksyllä 2005, mutta paikka ei vakiintunut. Hän on ollut MM-kisoihin varalle valittuna kolme kertaa. Ensimmäinen MM-joukkue-edustus toteutui vuoden 2013 MM-kotikisoissa, joista Ruotsi sai hopeaa.


title: Anders Spinnars

text: Maajoukkueessa


title: Anders Spinnars

text: Seurajoukkueissa


title: Pyhän Antoniuksen kiusaus

text: Pyhän Antoniuksen kiusaus () on Gustave Flaubertin vuonna 1874 ilmestynyt ranskalainen romaani. Teos käännettiin suomeksi vuonna 1970. Flaubert kirjoitti ja muokkasi teostaan useaan otteeseen ja työsti sitä enemmän kuin mitään muuta kirjaansa.


title: Pyhän Antoniuksen kiusaus

text: Pyhä Antonius oli varhaiskristillisiä erakoita, joka vaikutti aikansa kirkkoelämään Aleksandrian uskonnollisissa kiistoissa mutta vetäytyi sitten erämaahan ja eli erakkona kuolemaansa asti. Flaubertin Antonius ei ole uskonsankari, vaan erakonelämäänsä turhautunut munkki, nälän, yksinäisyyden ja sisäisten ristiriitojen kiusaama mies. Näytelmänomaisesti rakennetussa romaanissa hänen elämänsä hahmottuu sisäisten monologien, näkyjen ja hallusinaatioiden perättäisinä kohtauksina. Tavalla tai toisella Antoniuksen kaikki ”kiusaukset” heijastelevat hänen tyydyttämättömiä tarpeitaan.


title: Pyhän Antoniuksen kiusaus

text: Flaubert sai ratkaisevan virikkeen aiheeseensa vuonna 1845, kun hän Pohjois-Italiaan tekemällä matkallaan näki Genovassa Pieter Brueghel vanhemman maalauksen "Pyhän Antoniuksen kiusaus". Sen koommin aihe ei jättänyt häntä rauhaan. Romaanin ensimmäinen versio valmistui jo vuonna 1849, mutta Flaubertin ateljeekriitikkoina toimineet runoilijaystävät katsoivat, että se oli raskaslukuinen ja sisälsi liikaa filosofointia ja lyriikkaa. Flaubert pani käsikirjoituksensa syrjään, mutta palasi aiheeseensa vuonna 1869 ja jatkoi kirjoittamista. Teos julkaistiin vuonna 1874, jolloin se oli pienentynyt puoleen alkuperäisestä ja oli ollut tekeillä 25 vuotta.


title: Pyhän Antoniuksen kiusaus

text: "Pyhän Antoniuksen kiusaus" oli Flaubertille hänen kaikista teoksistaan rakkain ja samalla työläin. Erakkomunkin kamppailut lienevät allegoria Flaubertin omista kirjailijan koettelemuksista. Epilepsiasta kärsivä kirjailija kuvasi esimerkiksi omia kokemuksiaan Antoniuksen aistiharhoissa. On huomion arvoista, että Flaubert, jota pidetään realistisen suuntauksen uranuurtajana ranskalaisessa kirjallisuudessa, kuvaa Antoniuksen hallusinaatioita naturalistisen tarkasti.


title: Euroopan meriturvallisuusvirasto

text: Euroopan meriturvallisuusvirasto, lyhenne EMSA, on yksi Euroopan unionin erillisvirastoista. Sen keskustoimipaikka on Lissabonissa, Portugalissa. Viraston tehtäviin kuuluu meriturvallisuuden edistäminen, meren saastuttamisen vähentäminen, merionnettomuuksien ehkäiseminen, ja Euroopan komission ja jäsenmaiden neuvonta meriturvallisuusasioissa ja -lainsäädännössä. Virastossa työskentelee runsas 200 henkeä ja sen vuoden 2013 budjetti oli 58,8 miljoonaa euroa.


title: Euroopan meriturvallisuusvirasto

text: Euroopan meriturvallisuusvirasto perustettiin vuonna 2002, jotta vältyttäisiin Erika- ja Prestige-laivojen vuosina 1999 ja 2002 kohtaamien onnettomuuksien kaltaisilta tapahtumilta. Kesäkuussa 2012 viraston johtajaksi nimitettiin 5-vuotiskaudeksi aiemmin Merenkulkulaitoksen pääjohtajana toiminut suomalainen Markku Mylly.


title: Erik Pance

text: Erik Pance (s. 10. huhtikuuta 1991 Ljubljana, Slovenian ST, Jugoslavia) on slovenialainen jääkiekkoilija, joka pelaa Alps Hockey Leaguen slovenialaisjoukkue HDD Jesenicessä. Hän on pelipaikaltaan vasen laitahyökkääjä.


title: Erik Pance

text: Pancen kasvattajaseura on HK Olimpija Ljubljana, jonka miesten joukkueessa hän debytoi vain 15-vuotiaana Slovenian liigassa kaudella 2006–2007. Kauden 2008–2009 Pance aloitti Ruotsissa Malmö Redhawksin junioreissa, mutta hän palasi kesken kauden takaisin kasvattajaseuraansa Olimpijaan.


title: Erik Pance

text: Kauden 2009–2010 Pance vietti lähinnä HK Olimpija Ljubljanan Slohokej Ligan ja HDD Olimpija Ljubljanan Erste Bank Eishockey Ligan joukkueen välillä. Itävallan pääsarjassa EBEL:ssä hänen tulokaskautensa toi 25 runkosarjaottelussa tehot 2+3=5. Ensimmäisellä täydellä EBEL-kaudellaan 2010–2011 Pance teki 52 runkosarja- ja neljässä playoff-ottelussa tehot 4+5=9. Hän oli joukkueen neljässä Slovenian liigan runkosarjaottelussa tehoilla 8+2=10 Olimpijan paras maalintekijä ja jakoi joukkueen sisäisen pistepörssin voiton Matt Higginsin kanssa.


title: Erik Pance

text: Kaudella 2011–2012 Pance teki EBEL:n yhden kauden piste-ennätyksensä tehoilla 12+15=27. Hän voitti kauden päätteeksi Slovenian-mestaruuden. Kesällä 2013 Pance kävi try-outilla Tšekin Extraligan HC Kladnossa, jossa hän jäi ilman sopimusta. Marraskuussa 2013 Pancen uutisoitiin tehneen sopimus Mestis-joukkue Kajaanin Hokin kanssa. Joulutaukoon asti kestäneen try-outin sisältänyt sopimus vahvistettiin joulukuussa. Hän ei saanut seitsemän siellä pelatun ottelun jälkeen kuitenkaan jatkosopimusta. Pance palasi vuodenvaihteessa loppukaudeksi takaisin Olimpijaan.


title: Erik Pance

text: Elokuussa 2014 Pance teki jatkosopimuksen Olimpijan kanssa, mutta hän päätti kuitenkin lopettaa pelaajauransa jo kauden 2014–2015 kynnyksellä keskittyäkseen enemmän jääkiekon ulkopuoliseen elämään. Pance kertoi myöhemmin taustalla olleen motivaation puute jääkiekkoiluun ja viimeisimpinä vuosina vähälle jäänyt vastuu. Hän oli pelaamatta yhden kauden, kunnes Pance päätti palata kaukaloihin kaudella 2015–2016 siirryttyään Itävallan toiseksi korkeimmalle sarjatasolle Inter-National-Leaguen slovenialaisjoukkue HK Slavija Ljubljanan riveihin. Hän pelasi siellä vain yhden ottelun, kunnes Pance siirtyi lokakuussa 2015 Unkariin MOL Liga -joukkue Újpesti TE:n joukkueeseen. Hän oli tehoilla 19+11=30 joukkueen paras maalintekijä ja toiseksi paras pistemies Jozef Mihálikin jälkeen.


title: Erik Pance

text: Kaudeksi 2016–2017 Pance palasi taas kotimaahansa ja siirtyi vuoden mittaisella sopimuksella Alps Hockey Leaguen slovenialaisjoukkue HDD Jesenicen riveihin.


title: Erik Pance

text: Pance edusti Sloveniaa IA-divisioonan MM-kilpailuissa vuonna 2012, jolloin joukkue voitti kultaa ja nousi seuraavaksi vuodeksi pääsarjaan. Hän pelasi myös alle 20-vuotiaiden I-divisioonan MM-kilpailuissa vuosina 2009 ja 2011. Ensimmäisenä mainitussa turnauksessa Pance voitti Slovenian sisäisen syöttöpörssin ja jakoi sisäisen pistepörssin voiton veljensä Žigan kanssa tehoilla 2+6=8. Vuoden 2011 turnauksessa Pance toimi Slovenian kapteenina. Hän jakoi tehoilla 7+5=12 koko B-lohkon pistepörssin voiton Tanskan Nicolai Meyerin kanssa sekä tehotilaston voiton joukkuetoverinsa Luka Ščapin kanssa. Pance valittiin myös B-lohkon parhaaksi hyökkääjäksi.


title: Erik Pance

text: Pance pelasi myös alle 18-vuotiaiden I-divisioonan MM-kilpailuissa vuonna 2008, josta Slovenia putosi seuraavaksi vuodeksi II-divisioonaan. Vuoden 2009 turnaus päättyikin II-divisioonan A-lohkon hopeaan.


title: Erik Pance

text: Pancen isoveli Žiga pelaa EBEL-liigaa Klagenfurter AC:ssä.